Cara DIY Print Gambar Passport Untuk Kegunaan Sekolah Anak-Anak, Senang & Jimat!

Sejak PKP lagi, ramai dalam kalangan ibu bapa yang sudah menceburkan diri dalam bidang DIY. Mana tidaknya, perlu menolong hantar kerja rumah secara online dan ada juga pihak sekolah yang meminta gambar passport anak-anak. Kedai gambar ada yang buka ada yang tutup dalam tempoh PKP, jadi kena DIY gambar passport tersebut la kan?
Terdapat satu perkongsian menarik dari seorang ibu di laman Facebook dimana ibu ini hanya DIY sahaja gambar passport anak-anak di rumah. Apa yang menariknya adalah kualiti gambar seperti ditangkap di kedai dan tak perlukan bajet banyak!

DIY GAMBAR PASSPORT DI RUMAH SAHAJA

Sekolah pakat dah mintak gambar passport bebudak ni. Nana shoot dan print sendiri je. Ada yang menyenget, ada yang terlebih renyeh, ada yang malu meow meow.. kasi halal la ye cikgu. Sehelai print boleh dapat 32 keping gambar passport. Kos tak sampai RM2. Kalau buat kat kedai, 4 keping RM16. Kali 3 orang, belum lagi kira mood bebudak ni kelaut. Boleh menyinga mama kat kedai tu nanti.

Bila buat sendiri, gambar pun lebih menepati citarasa. Boleh ambil masa yang tenang untuk dapatkan mood pasang surut model-model tak terlatih ni. Jimat pun jimat. Jiwa pun tenang. Kesimpulannya..Puas hati I. Tu je nak kabor.

Nak diy sendiri. Ni yang korang perlukan:
1. Smartphone

Tak kisah brand apa pun asalkan mampu ambil gambar dengan resolusi yang cantik dan tak jemu mata memandang. Ewahh
2. Apps ID photo di hp/komputer

Senang guna apps ni sebab background dan size semua kita boleh pilih. Tak payah korang nak cover dinding dah. Dulu ada kawan sampai beli kain biru dekat Jakel semata-mata nak buat background gambar passport. Kini semuanya hanya di hujung jari anda. Selain guna apps di phone.. Boleh juga guna PC seperti guide dan website dibawah ni.. Encik abang Nana gigih buat video nak bagi ramai yang faham. Korang pergi la jengah ye.

video cara untuk buat background dan template pic di PC :- https://www.youtube.com/watch?v=acK__KUvlHE
website edit back ground :- https://clipping.focodesign.com/
website edit template untuk print :– https://makepassportphoto.com/
3. Printer dengan ink berwarna

Tak kisah brand apa pun asalkan ada setting untuk glossy paper. Nana guna printer biasa je. Brand Epson. Bau kedai lagi ni. Yang lama Canon kiok dah setelah lama berkhidmat. Jasamu akan kukenang Canon!
4. Photo glossy paper

Musim PKP ni korang beli online je. Dekat shoopee, lazada ada jual. Bawah RM10 boleh dapat untuk 20 keping. Murah je kan. Nak Chinese New Year ni lagi banyak sale tau. Owh, pastikan korang set glossy paper kat printer sebelum print ok.
5. Kesabaran dan kerajinan yang jitu

Part ni amat penting ketika shooting. Bonus andai model anda jenis kaki selfie dan beri kerjasama yang padu. Nana snap gambar anak-anak semua pada waktu yang berbeza. Bergantung pada mood mereka pada ketika itu. Takpa, ambil masa untuk dapatkan hasil gambar terbaik. Tak puas hati, delete. Ambil balik. Apa ada hal. Ini kan kedai gambar korang yang punya. Open 24/7. Chill. Akhir kata, selamat buka kedai gambar buat korang semua. All the best!
Sumber: Nana Ruzanna


Tak Payah Terbongkok-bongkok Lagi, Ini Cara DIY Rak Mesin Basuh. Mudah Nak Simpan & Capai Sabun Pencuci

Kesian tengok isteri selalu terbongkok-bongkok ambil sabun basuh, softner atau bahan pencuci dekat almari atau tepi mesin basuh tu kan?
Apa kata cuba idea DIY rak mesin basuh guna PVC menjimatkan oleh Mohd Hafizallah Ariffin.

Sedap mata memandang, kita pun mudah nak capai dan simpan semula barang.
[ Baca juga : DIY Tempat Gantung Kuali Bawah Sinki Yang Boleh Slide. Bajet RM20 Je, Hasilnya Kemas & Praktikal ]

Cara nak buat pun simple je, orang perempuan kalau rajin dan minat DIY pun boleh buat sendiri.

Semua bahan dah disenaraikan di bawah, tinggal sambung je ikut macam dalam gambar.
Jom tengok caranya.
DIY Rak Mesin Basuh Yang Mudah & Jimat Ruang
Menurut tuan punya idea yang kongsikan idea DIY rak mesin basuh ni, projek PVC ni khas untuk isterinya yang suka susun barang.
Jadi tercetuslah idea yang simple dengan bajet tak sampai RM40 ni.
Senarai barang yang digunakan beserta kosnya ialah seperti di bawah.
Bahan-bahan:

Penyambung ‘L’ pipe pvc – rm0.47 sebiji(beli di kedai mr.d.i.y)
(2 biji x 0.47 = rm0.94)
Penyambung ‘T’ pipe pvc – rm0.66 sebiji(beli di kedai mr.d.i.y)
(12 biji x 0.66 = rm7.92)
Siku ‘L’ besi – rm 2.00 sepeket(beli di ledai eco)
Papan – rm8.00(kalau tak silap) sepapan(beli di ikea)
(2 papan × 8.00 = rm16.00)
Batang pipe pvc – rm1.51 sebatang(beli di kedai mr.d.i.y)
(8 batang × 1.51 = rm12.08)

Jumlah kos: RM36.94
NOTA:
Papan tu mungkin boleh cari tempat lain kalau ade tempat yang lagi murah dan kualiti yang baik.
Cara Sambungan
Cara sambungan boleh rujuk di bawah.

Siku ‘L’ saya lekatkan dengan skru di penyambung pvc untuk lebih kukuh dan berkeyakinan.

Sambungan yang lain mesti guna gam untuk PVC apabila semua ukuran dah cantik dan memenuhi citarasa.
Taklah susah sangat kan?
Hasil Akhir
Bila dah siap, inilah hasilnya.

Memang ada yang dijual dekat Shopee atau Lazada atau kedai-kedai deco pun banyak.
Tapi kalau rajin apa salahnya buat sendiri kan?
Memang berguna dan boleh juga manfaatkan ruang sepenuhnya.

[ Baca juga: DIY Kabinet Dapur Paling Simple & Jimat Guna Meja Banquet. Kos Dalam RM400 Je, Tetap Cantik! ]
Selamat mencuba!

*Sumber : Mohd Hafizallah Ariffin


Cara DIY ‘Self Watering Pot’, Tak Perlu Risau Pokok Mati

Pokok yang ditanam daripada benih hingga tumbuh dengan mekar pastinya membuatkan hati pencinta tanaman berpuas hati dan gembira dengan hasil titik peluh mereka. Hobi menaman pokok ini sebenarnya menyeronokkan lebih-lebih lagi apabila tanaman tersebut membuahkan hasil.
Tetapi ada satu yang menjadi kerisauan, apabila ingin meninggalkan rumah dalam tempoh masa yang lama. Bagaimana dengan tanaman nanti? siapa yang mahu siramkan? Lepas ini tak perlu risau lagi, masalah tersebut boleh diselesaikan dengan membuat self watering pot.

Baca juga: ‘Tak Boleh Tahan La Sakit Gigi!’- 7 Cara Hilangkan Sakit Gigi Dengan Guna Bahan Di Rumah
CARA BUAT SENDIRI SELF WATERING POT
Bahan-bahan:

Pasu atau bekas yang tidak mempunyai lubang di tapak
Bakul penapis plastik
Paip PVC
Kain kraf felt atau jaring

Bekas penapis plastik perlu dipotong seperti dalam gambar dengan ketinggian 3 inci. Bekas penapis plastik ini untuk dijadikan pemisah antara tanah dan air takungan.

Potang paip PVC sepanjang 1/2 hingga 1 inci. Bertujuan untuk diletakkan dalam pasu sebagai saluran air.

Kemudian, potong kain kraf felf mengikut ukuran bulatan bekas penapis plastik tadi.

Buat tanda had maksimum level takungan air.

Buat lubang air lebihan. Pastikan kedudukan lubang ini berada di bawah level maksimum yang telah ditanda supaya ada sedikit ruang udara di antara takungan air dan tanah.

Potong paip PVC sepanjang 2 inci untuk dijadikan saluran overflow.

Contoh bagi pemasangan paip overflow.

Pindahkan pokok ke dalam pasu. Lalu tuangkan air ke dalam saluran paip hingga air keluar di saluran overflow.

Air lebihan keluar dari saluran overflow, menandakan air sudah berada di paras maksimum.

Bagi permulaan pokok yang dipindahkan boleh disiram air sementara akar sampai untuk menyerap air dalam takungan pasu.

Untuk mengetahui paras air berkurangan boleh tambah lidi dicucuk dengan gabus untuk terapung sebagai penanda aras air. Dah siap!
Sumber: Facebook Mohd Azrin Roselan


Tak Payah Beli Mahal-Mahal, Ini Cara DIY Sticker Anak Guna Baking Paper Je

Aktiviti menampal sticker memang menjadi kegemaran kanak-kanak. Setiap kali keluar pasti meminta sticker baru walaupun di rumah masih ada lagi yang tidak dibuka. Untuk mengelakkan pembaziran, apa kata ibu ayah buat sendiri sahaja sticker untuk anak dengan menggunakan baking paper seperti perkongisan Puan Nazia Suhami. Kalau nak tahu cara DIY sticker anak paling mudah dan jimat, kena cuba cara di bawah ini.
Baca juga: Lupa Tinggal Anak Lama Dalam Kereta! Ibu Ayah Praktis 9 Tips Ini Agar Kejadian Hitam Tak Berlaku!

CARA DIY STICKER ANAK GUNA BAKING PAPER, MUDAH SANGAT!
Bahan-bahan:

Non stick baking paper
Kertas lukisan
Pensel warna/marker
Seletep
Gunting

Cara-cara:

1. Seletep pada baking paper dulu untuk buat base. Saya seletep banyak-banyak terus penuh satu kertas.

2. Ambil kertas lukisan dan lukis comel-comel macam tu.

3. Warnakan lukisan guna pensel warna atau marker.

4. Lepas siap warna, gunting lukisan tadi dengan tinggalkan sedikit warna putih di sekeliling lukisan.

5. Susun cantik-cantik atas baking paper yang sudah siap diseletep sebelum ini.

6. Kemudian seletep lagi sekali atas lukisan tu. Maknanya, nak buat sticker DIY ini kena 2 kali seletep kertas.

7. Pastikan gunting lebih daripada kertas lukisan tu ya. Kalau tak, nanti tak melekat.

8.  Akhir sekali, buka baking paper tadi macam buka sticker dan tampal. Senang kan?

Boleh cuba hujung minggu ini bersama anak di rumah. Selamat mencuba!
Sumber: Facebook Nazia Suhaimi


Cara DIY Sticker Label Yang Mudah Guna Selotep Je. Jimat, Tak Perlu Kertas Sticker!

“Cantiknya bekas-bekas ni, rambang mata dibuatnya. Kalau label lagi cantik. Lagipun senang nak cari bahan nanti. Macam mana nak buat label-label ni ye?”
Sekarang ni dah banyak jual botol-botol cantik untuk simpan stok bahan mentah di dapur, rempah-ratus dan juga botol-botol cantik untuk isi sabun cecair.

Untuk memudahkan kita cari, eloklah kalau dilabel bahan-bahan tu. Lagipun bila bubuh sticker, memang nampak cantik. Dah macam dekat hotel punya pun ada, kan?
Jom kita tengok cara DIY sticker label yang dikongsikan oleh MeerSha Sapian.

Tak perlu keluar belanja besar pun. Tak payah pergi kedai beli kertas sticker. Kebanyakan bahan dah ada dekat rumah.

Jom tengok langkah selengkapnya di bawah ini.
Cara DIY Sticker Label Yang Mudah & Jimat
Memandangkan makin ramai yang dah ‘terjebak’ dengan bekas dan botol di kedai-kedai RM2, mesti ada yang nak tahu cara buat label sticker macam ni kan?
Saya saja nak share cara DIY sticker label ni sendiri. Sebab nak label sikit je, tu yang berkira-kira sikit nak beli kertas sticker yang mahal-mahal semua.
Jadi kita DIY je pun OK.
Ini bahan-bahan yang saya guna.
Bahan-bahan

Printed label atas kertas A4 biasa (*Boleh design kat MS words nak label n font apa kemudian print. Saya print biasa je kat kedai)
Selotep
Pensel
Gunting
Air

Cara-cara
1. Lekatkan Selotep
Mula-mula lekatkan selotep dekat setiap perkataan yang dah dicetak dengan printer.

2. Tekap
Kemudian, ikut balik atau trace guna pensel dekat setiap perkataan.
Trace dekat tulisan tu je tau. Tekan kuat-kuat sikit supaya ink tu melekat dekat selotep.

3. Potong
Lepas tu bolehlah potong nak bentuk macam mana.
Saya potong empat segi biasa je.
4. Rendam
Rendam dalam air kejap dalam 10-20 minit.

5. Gosok
Lepas tu, gosok kertas tu sampai hilang.
Nanti kertas akan tertanggal dan tulisannya tu akan melekat dekat selotep.
6. Keringkan
Biarkan kering atau tekapkan sikit-sikit je dengan kain yang tak berbulu.
Jangan lap pakai tisu nanti dia melekat kat gam selotep tu.
7. Tampal
Bila dah kering boleh la lekat kat mana nak ikut label tu.
Jangan risau selotep tu ada lagi gam dia dan boleh melekat.
Cuma yang untuk bekas minyak masak saya buat tu tak melekat sebab botol minyak saya ada kesan minyak.
Jadi, kena pastikan permukaan barang betul-betul kering dan bersih barulah ia melekat.

Ok jugak kan?

Mudah & Jimat
Haa, mudah je rupanya nak buat sticker DIY ni.
Hasilnya pun boleh tahan juga kan?
Nampak lebih kemas dan tersusun bila dilabel macam ni. Jimat pun jimat.
Selamat mencuba!
*Cara DIY sticker label ini dikongsikan oleh MeerSha Sapian menerusi Facebook. Ia telah disunting dan diterbitkan semula dengan kebenaran. Maklumat lanjut atau pertanyaan boleh rujuk post asal beliau di sini.


Cara DIY ‘Water Dispenser’ Untuk Si Bulus, Mudah & Lebih Jimat

Sebagai pemilik kucing peliharaan,tuannya perlulah memastikan nutrisi dan vitamin yang diperlukan kucing dapat terpenuhi dengan baik. Selain makanan berkhasiat untuk mereka, memenuhi keperluan air bersih bagi kucing menjadi hal yang sangat penting untuk menghindari kucing dari dehidrasi.
Oleh itu, bagaimana jika kucing kesayangan mengalami kekurangan minum atau tidak mau minum air? Seorang pengguna TikTok @ziradinkangen telah berkongsi video bagaimana cara untuk kucing minum air.

Baca juga: Semakin Jelita & Bijak Kewangan Gadis Zaman Kini, Semakin Cerah Masa Depan- Pakar
CARA DIY WATER DISPENSER UNTUK SI BULUS, MUDAH & LEBIH JIMAT
Sebagai pencinta kucing, sudah pastinya anda terbiasa dengan kucing yang tidak mahu sentuh air yang tidak bersih ataupun air yang sudah lama. Kucing pun pandai memilih tau!

Jadi cara untuk pastikan kucing minum air adalah dengan menyediakan air yang bersih. Akan tetapi, remehlah pula kerana perlu sentiasa tambah air atau mengisi air pada setiap masa bukan? Jadi mari kita ikuti tips yang dijumpai di TikTok ini!

Bahan-bahan yang diperlukan:
– Bekas air untuk kucing
– Double tape
– Botol plastik
Cara-caranya:
1. Letakkan tempat bekas air kucing yang bersesuaian dan dekat pada dinding.
2. Selepas itu, masukkan air bersih ke dalam botol.
3. Dalam bekas air tadi, pastikan masukkan air secukupnya di mana air tidak akan tertumpah.
4. Seterusnya, letakkan double tape pada dinding dan kemudian lekatkan botol yang berisi air tadi dan lekatkan pada dinding. Buka penutup botol.
5. Kemudian, sudah siap!
Kepada pencinta kucing, anda boleh guna tips ini dan cuba pada si comel anda!
Video penuh:

 @ziradinkangen
Part 2 kucing auto senang minum #kucing #tiktokmalaysia #ziradinkangen #learntiktok
 ♬ original sound – Nazirah Bugal – Nazirah Bugal

Sumber: TikTok @ziradinkangen


Cara Download Aplikasi Al-Quran Secara Percuma Diiktiraf JAKIM, Lengkap Dengan Terjemahan

Seiring dengan kemajuan zaman dan teknologi, kemudahan pembacaan Al-Quran juga tidak ketinggalan. Kalau dahulu anda perlu membawa Al Quran secara fizikal, tidak lagi pada zaman sekarang kerana anda sudah boleh membacanya secara digital. Pergi kemana sahaja, membaca Al Quran tidak lagi sukar dilakukan kerana boleh dibaca menerusi gajet anda.
Namun, makin hebat teknologi zaman sekarang makin kita perlu berhati-hati dengan isi kandungan dan ayat dalam Al Quran tersebut dan memastikannya tepat dan sahih. Mungkin ramai dalam kalangan anda yang masih keliru aplikasi manakah yang dapat menjamin kesucian ayat-ayat di dalam kitab suci ini bukan? Jadi, lelaki ini kongsikan sedikit ilmu mengenai aplikasi Al Quran yang bagus dan memudahkan anda untuk mendalami ayat-ayat dalam kitab suci ini. Selamat mencuba!

APA ITU APPS ‘SMART QURAN’?

Zaman maju ini, sudah terlalu banyak aplikasi al-Quran yang dapat ditemui dan dimuat turun masuk ke telefon pintar masing-masing melalui App Store dan Google Play. Namun begitu, kadang-kadang timbul juga rasa risau dalam hati, adakah ayat al-Quran yang dimasukkan tidak diseleweng? Ataupun mungkin juga terjemahan ayatnya jauh terpesong dari makna asal?

Disebabkan itulah, kali ini aku nak kenalkan kalian semua dengan satu aplikasi al-Quran hasil kerjasama Suruhanjaya Komunikasi & Multimedia Malaysia (MCMC), Kementerian Dalam Negeri (KDN) dan Jabatan Kemajuan Islam Malaysia (JAKIM).

Ini senarai surah, juzuk dan penandanya. Disertakan sekali jumlah ayat dan surah berkenaan diturunkan di mana, sama ada Mekah atau Madinah.
Lebih dari itu, aplikasi ini telah mendapat kelulusan besar dari pihak Lembaga Pengawalan dan Perlesenan Percetakan al-Quran di bawah Akta Pencetakan Teks Al-Quran 1986 (Akta 326). Menjadikan ia satu-satunya (setakat ini) aplikasi al-Quran mudah alih yang diperakui kesahihan maklumatnya oleh pihak berkuasa tempatan.
Jika tekan “Muqaddimah”, inilah yang akan keluar. Pengenalan bagi setiap surah di dalam al-Quran.
Bukan senang-senang nak cetak al-Quran ini! Lesen itu perlu terutamanya nak banteras golongan yang cuba nak ubah ayat suci al-Quran walaupun hanya satu ayat.
Keistimewaan dan fungsi aplikasi ini

1. Susunan ayat mengikut Mushaf Madinah.
2. Interface dan grafik setiap muka surat yang menyelesakan pandangan mata ketika membaca.
3. Pengenalan ringkas bagi setiap surah. Diturunkan di mana dan apakah intipati yang dapat diperolehi daripada surah berkenaan.
4. Menyediakan terjemahan dari Tafsir Pimpinan ar-Rahman bagi setiap ayat dalam bahasa Melayu dan bahasa Inggeris.
Ini pula contoh terjemahan dalam bahasa Melayu. Sebelah kanan di bawahnya pula beberapa pilihan imam untuk dengar bacaan mereka. Boleh pilih yang mana kalian suka.
5. Suara audio merdu bacaan al-Quran dari imam-imam besar seperti Syeikh Abdullah Ibn Ali Basfar (Imam Masjid Jami’ di Jeddah), Syeikh Ali Al-Huzaifi (Imam Masjid Nabawi), Syeikh Ibrahim Al Akhdar (Bekas Imam Masjid Nabawi) dan Almarhum Syeikh Muhammad Ayyub Ibn Muhammad Yusuf (Bekas Imam Masjid Nabawi).
Yang menariknya adalah mereka yang tak berkebolehan dalam bahasa Arab boleh buat carian perkataan menggunakan bahasa Melayu dan juga Inggeris.
6. Audio boleh dimuat turun dari muka surat ke muka surat yang lain mengikut suara imam pilihan masing-masing.
7. Pembaca boleh buat carian terus ke halaman yang diingini mengikut ayat, juzuk dan surah.
8. Disediakan mod malam bagi mengelakkan pembaca merasa silau ketika bacaan di tempat gelap.
Mode malam dan mode siang
Aplikasi dengan nama Smart Quran ini boleh dimuat turun secara percuma oleh semua pengguna peranti Android mahupun iOS. Klik di bawah ya:
Play store : https://play.google.com/store/apps/details?id=com.madcatworld.qurantestbed
App store : https://itunes.apple.com/US/app/id1351866913?mt=8

Siap ada cap pengesahan dari pihak Kementerian Dalam Negeri (KDN)
Jemput beramai-ramai muat turun aplikasi ini sebagai salah satu tanda sokongan terhadap usaha yang ditunjukkan institusi agama di negara kita ini. Saiznya tak besar mana pun, dalam 200 MB sahaja. Sesuai untuk pelbagai jenis telefon pintar. Jutaan terima kasih kepada semua pihak yang terlibat dalam mencipta aplikasi yang baik ini. Moga ada manfaatnya buat kita rakyat Malaysia.
Sumber : Najmi Farisham


Cara Save & Download Video Facebook. Tanpa Apps Pun Boleh!

Cara Nak Save & Download Video Facebook
Walaupun sekarang terdapat banyak laman sosial media yang lebih terkini seperti Instagram dan Tiktok, Facebook masih mendapat tempat bagi ramai pengguna.

Kebanyakan orang lebih gemar menggunakan Facebook kerana ia menawarkan pelbagai video menarik dan lebih panjang durasinya.
Facebook tetap unggul dengan pelbagai content video menarik dan berguna seperti video senaman, tutorial DIY dan sebagainya.

Namun, salah satu kekurangan Facebook ialah ia tidak menawarkan pilihan download video kepada pengguna.

Seperti Instagram, anda hanya boleh save video di Facebook bagi memudahkan anda tontonnya kemudian di bahagian Saved. Cara ini masih memerlukan anda untuk tonton video secara online.
Artikel ini akan dedahkan kepada anda cara mudah untuk anda download video di Facebook melalui laptop atau phone.
Caranya cukup mudah dengan beberapa langkah ringkas.
#1 Gunakan FastVid
Aplikasi ini sangat praktikal bagi anda download video Facebook melalui handphone.
Terdapat beberapa cara untuk download video dari Facebook melalui FastVid iaitu menerusi Facebook anda atau pastekan link URL. Untuk memudahkan anda cari semula video, save dahulu.
1. Download aplikasi FastVid di Google Playstore.

2. Buka app FasVid dan login Facebook anda. Pilih video yang anda ingin download.

3. Popup akan keluar untuk anda download atau tonton video. Tekan salah satu pilihan Download HD atau Download SD. Sesetengah video berdefinisi tinggi menawarkan download secara HD.

4. Anda boleh cari semula video dalam phone anda. Senarai video yang sudah didownload menerusi FastVids juga boleh dicari dalam column Downloads.
#2 Edit link Facebook Video Dengan Tukar ‘www’ Kepada ‘mbasic’
1. Gunakan browser atau app untuk buka Facebook. Klik pada video yang anda ingin download dan dapatkan linknya dengan menekan klik pada tiga titik di bahagian kanan atau copy URL Facebook video yang muncul di atas video jika anda buka di browser.

2. Buka browser baru kemudian paste link. Ubah link video Facebook yang tertera di URL browser dengan menukarkan www kepada mbasic dan layari URL tersebut untuk teruskan.
Contohnya, https://www.facebook.com/watch/?v=267770804789936 ditukar kepada https://mbasic.facebook.com/watch/?v=267770804789936.
3. Anda akan dibawa ke satu laman web yang dinamakan Facebook Watch dengan pelbagai pilihan video lain. Tekan video yang anda ingin download.

4. Sekali lagi, anda akan dibawa ke satu lagi laman web dengan video itu sahaja. Tekan tiga titik di bahagian kanan bawah video.

5. Pilih Download untuk muat turun video tersebut.
Tunggu beberapa saat sehingga video selesai dimuat turun.

#3 Download Video Facebook Menggunakan Laman Web Fdown.net
Fdown.net pula tawarkan kaedah download video Facebook dengan lebih direct dan mudah.
Caranya adalah seperti berikut :
1. Copy link video Facebook yang anda ingin download dengan copy URL jika anda gunakan browser atau copy link dengan menekan tiga titik pada bahagian kanan video.
2. Pergi ke fdown.net  kemudian pastekan link video tadi.

3. Tekan download. Terdapat dua pilihan untuk anda download video dengan kualiti yang diinginkan.

4. Tunggu beberapa ketika sehingga video lengkap dimuat turun.
Mudah saja sebenarnya untuk donwload video di Facebook! Kalau tak nak download app pun boleh.
Hanya ikuti beberapa langkah mudah melalui browser, anda kini sudah boleh download video yang anda sukai di Facebook.
Video yang sudah di download bolehlah ditonton ketika offline atau dikongsikan kepada rakan terdekat !
Selamat mencuba!

Sumber rujukan :
How to download a video from Facebook
https://sea.mashable.com/tech/17430/how-to-download-a-video-from-facebook


Cara Edit Gambar Dari Negatif Filem Guna Handphone Je, Mudah!

Pernah tak bila tengah kemas-kemas rumah terjumpa negatif filem gambar dari kamera lama?
Pasti tersimpan banyak memori berharga dari negatif yang masih elok.

Kalau nak hantar cuci di kedai gambar pun boleh. Tapi kalau nak jimat, anda boleh warnakan gambar melalui app di handphone.
Caranya juga cukup ringkas dan paling penting – PERCUMA!

Kredit Foto : Facebook Anak Kuliah
Jom kita belajar cara tukarkan negatif gambar kepada gambar berwarna !
Download App PicsArt & Remini
Untuk warnakan gambar dari negatif kamera, anda perlu download dua aplikasi di Playstore iaitu PicsArt dan Remini.

Cara-Cara Tukarkan Negatif Gambar Kepada Gambar Berwarna
1. Caranya ialah ambil gambar negatif yang anda ingin warnakan dan buka PicsArt. Pilih Effects > Colors > Negative.

2. Anda juga boleh crop ikut kesesuaian dengan pada Tools sebelum anda save gambar.

3. Pada tahap ini, gambar anda sudahpun berwarna, tetapi masih tidak sharp dan warnanya agak hijau kekuningan. Sebab itulah kita perlukan app kedua ini untuk cantikkan lagi gambar.
4. Buka pula App Remini untuk meneruskan edit gambar tadi.
5. Pilih Enhance.

6. Pilih gambar tadi dan tekan ikon tick berwarna merah. Anda boleh lihat perbezaan sebelum dan selepas enhance.

Memang jauh lebih sharp macam gambar baru!

7. Untuk cantikkan pula warna gambar, pergi semula ke Home di App Remini.
8. Tekan ikon More dan pilih Colorize.

9. Tekan ikon tick berwarna merah untuk colourkan gambar tadi.

10. Haa, barulah dapat hasil gambar yang warnanya cukup cantik dan sharp! Macam baru tangkap semalam! Walaupun tak adalah cantik macam kamera phone sekarang, tapi cukup memuaskan untuk gambar yang sudah berusia berbelas atau puluhan tahun lepas!

Kenangan zaman dulu-dulu memang cukup indah. Walaupun negatif filem dari kamera lama sudah berusia puluhan tahun, jangan sangka ia tidak boleh digunakan.
Cubalah warnakan gambar dari negatif filem menggunakan cara ini. Memang cukup mudah tak perlu anda susah-susah ke kedai gambar untuk cuci gambar-gambar lama.
Dengan cara ini bolehlah anda simpan semua kenangan manis waktu dulu-dulu bersama rakan dan keluarga. Selamat mencuba!
*Sumber: Ruang Mahasiswa
Baca juga: Resepi Nasi Goreng Cina Simple Tapi Sedap. Anak-anak Mesti Suka!


Cara Edit Gambar Negatif Filem Guna Phone, Gambar Lama Jadi HD Terus!

Sudah pasti ramai dalam kalangan kita yang masih menyimpan gambar negatif filem yang mempunyai seribu satu memori bukan? Maklumlah kalau zaman dahulu, negatif filem ini perlu dibawa ke kedai gambar untuk dicuci supaya menjadi sekeping gambar yang baharu. Bila dah terlampau banyak negatif filem yang tidak sempat dicuci dulu, sekarang dah ada cara edit gambar atau ‘cuci’ negatif filem ini hanya dengan guna telefon bimbit sahaja.
Jom kita tengok cara yang dikongsikan di Twitter supaya anda dapat edit sendiri gambar negatif filem hanya dengan menggunakan aplikasi di dalam telefon pintar. Senang je!

Baca juga: Cara Buat Sticker Sendiri Di Whatsapp, Tak Payah Guna Aplikasi Lain!
CARA EDIT GAMBAR NEGATIF FILEM GUNA PHONE
Pernah tak bila tengah kemas rumah terjumpa negatif filem gambar daripada camera lama dulu dulu? Banyak memories kan! Selalunya pergi hantar cuci gambar tu kat kedai kan, sebenarnya korang boleh buat sendiri je.

1) Install dulu apps PicsArt & Remini

Picsart.
Remini.
2) Snap gambar negatif filem tu & buka PicsArt

Pilih Effects > Colors > Negative

3) Korang crop ikut kesesuaian dekat ‘TOOLS’ before korang save gambar tu

So, gambar tu dah ada colour kan tapi still tak sharp & colour pun macam hijau kuning macam tu. Okay next step adalah untuk cantikkan lagi gambar tu.
4) Bukak apps Remini tadi & tekan ‘ENHANCE’

5) Pilih gambar tadi tu & tekan icon ‘tick’ color merah kat bawah.

Korang akan nampak perbezaan sebelum & selepas enhance tu. Memang jauh lagi sharp macam gambar baru.

6) Untuk cantikkan colour gambar tu pulak, pegi balik dekat ‘HOME’ & tekan icon ‘MORE’ & pilih ‘COLORIZE’

7) Tekan icon ‘tick’ colour merah untuk colourkan gambar tu.

Ha barulah clear kan! Even tak cantik sangat pun, tapi puas hati lah nak tengok gambar yang lama lama tu.

Selamat mencuba!
Sumber: Twitter @arinasofeaaa


Cara Edit Hilangkan Objek & Orang Yang Tak Diingini Dalam Gambar, Mudah Je!

Kalau pergi bercuti pasti setiap orang inginkan gambar yang cantik untuk kenangan di masa akan datang. Tetapi biasanya kalau bergambar mesti penuh orang di belakang dan diganggu dengan objek yang tidak diingini seperti tong sampah dan lain-lain.
Kini, anda tak perlu risau lagi sebab objek atau orang yang menganggu gambar boleh dihilangkan dengan sekelip mata. Wah, senang kan? Nak buat pun mudah sahaja, tak perlu download apa-apa aplikasi. Jom tengok tutotial di bawah.

Baca juga: Cara Save Instastory Ada Muzik Tanpa Guna Aplikasi, Boleh Rupanya!
CARA EDIT HILANGKAN OBJEK & ORANG YANG TAK DIINGINI DALAM GAMBAR
Macam mana nak hilangkan orang pada gambar. Ini caranya. Guna google. Cleanup Picture – taip di Google. Free sahaja. Selamat mencuba.

– Taip cleanup picture

– Klik ‘Tap here to load your picture’

– Masukkan gambar yang anda nak hilangkan objek atau orang
Sebelum

– Tanda di objek atau orang yang anda mahu hilangkan

– Dah siap! Senang kan?
Selepas

Sebelum

Selepas

Selamat mencuba. Lepas ni dah tak ada masalah macam ni lagi. Boleh OOTD lawa-lawa.
Sumber: Facebook Puan Masyitah Sedek


7 Cara Elak Anak Bergaduh. Cuba Petua & Tips Mudah Ini!

Cara Elak Anak Bergaduh
Saya berikan satu situasi.
Seorang anak yang berumur 3 tahun memukul abangnya, lalu abangnya menangis. Sebagai seorang ibu, bapa atau pengasuh, apakah yang akan kita lakukan?

Biasanya, ramai yang akan menjerit. Jeritan yang boleh didengari sejauh 5 kilometer (Ok, gurau!). Tanpa berfikir panjang kita mungkin akan terus memarahi si adik dan mungkin juga pantas memukulnya. Atau mungkin kita tidak memberikan apa-apa respon terhadap perbuatan tersebut sehingga si abang terasa yang dia sudah tidak disayangi lagi dan adik boleh melakukan apa sahaja tanpa dimarahi sesiapa.
Mungkin kita boleh pertimbangkan beberapa perkara di bawah:

1. Pisahkan mereka dahulu
Ketika berlaku perkara sebegini, hentikan dengan segera. Pisahkan adik dan abang supaya pergaduhan tidak melarat. Namun jika masih di tahap biasa, bukan tahap memukul atau mencederakan iaitu sekadar mahu berebut barang, lihat dahulu apa yang bakal berlaku. Biar mereka belajar bagaimana untuk menanganinya sendiri.

2. Tenangkan anak yang kena pukul
Dalam keadaan abang yang mungkin kesakitan dipukul adik, kita perlu menenangkan si abang dahulu. Pujuk dan lihat tempat yang sakit. Letak ubat jika perlu. Adik yang memukul tadi pasti sedang memerhati. Biarkan dia. Dia mungkin sedang marah, geram atau tidak puas hati.
3. Nasihat anak yang pukul
Apabila abang sudah berhenti menangis, tugas untuk menasihati adik pula. Lihat keadaannya dahulu. Adakah dia masih marah dan cuba cari punca kemarahannya. Kemarahan mungkin disebabkan masalah kominikasi. Mungkin si abang tidak memahami si adik dan si adik marah. Tanya dengan baik kenapa adok melakukan perkara tadi. Ajak dia berbual-bual bukan menyoal siasat.
4. Elakkan menjerit
Dengan perlahan-lahan kita tunjukkan cara yang betul untuk bermain. Kita mengajar anak untuk menangani kemarahan dengan cara kita menunjukkan bagaimana kita mengendalikanmasalah ini di hadapan mereka. Ibu tidak perlu terus marah atau menjerit. Bila mula menjerit, itu sudah menunjukkan petanda yang tidak baik. Jika kita terus menjerit untuk menghentikan pergaduhan, maka anak akan menganggap cara itu boleh diterima. Selagi ibu tidak menjerit, selagi itu mereka tidak akan diam!
5. Nasihat secara berterusan
Nasihat dan terus nasihat. Ini adalah proses yang berterusan. Nasihat melalui gurau senda dan bercerita. Segera memuji jika anak melakukan sesuatu yang baik. InsyaAllah anak-anak dapat berkelakuan baik.
Anak juga mempunyai hak untuk dihormati. Mereka tidak mahu disakiti dan tidak suka juga kita mejerit kepada mereka. Mereka belajar menghormati dengan melihat bagaimana kita menghormati mereka.
Boleh baca cara mendidik anak yang baik dan pintar dalam artikel terdahulu.
Selamat mencuba!


Elak Anak Kena Sembelit, Doktor Kongsi 9 Makanan Wajib Ada Dekat Rumah

Sembelit adalah masalah berkaitan kesukaran untuk membuang air besar atau tekstur najis yang keras. Jika berterusan, masalah sembelit akan menjadi kronik dan berisiko menyebabkan berlakunya masalah kesihatan yang lebih serius.
Ibu bapa pasti risau dan susah hati bila melihat keadaan anak menahan sakit kerana sembelit. Justeru, untuk mengelakkan masalah sembelit berlarutan, ada 9 jenis makanan ibu bapa wajib bagi anak-anak makan. Nak tahu apa? Ikuti perkongsiannya di bawah.

Baca juga: Cara Handle Anak Mengamuk Tak Ingat Dunia Sampai Baling Barang
ELAK ANAK KENA SEMBELIT, DOKTOR KONGSI 9 MAKANAN WAJIB ADA

Kerap sangat anak-anak sembelit, kalau tak cukup ambil makanan tinggi serat. 9 jenis makanan dalam gambar, wajib ada dekat rumah anda kalau anak asyik sembelit tau.

Banyakkan bagi anak makanan macam ni, sebab kandungan yang ada dalam setiap jenis makanan ni, mampu bantu kurangkan sembelit anak.
1. EPAL

– Pectin dalam epal bantu perbaiki keseimbangan bakteria di usus, seterusnya akan mudahkan pergerakan najis di usus.
2. PEAR

– Kandungan fruktosa dan sorbitol semulajadi dalam buah pear, menjadi pelawas untuk mudahkan pembuangan anak
3. KIWI

– Kiwi ada enzim actinidin main peranan dalam pergerakan usus supaya najis anak lawas dengan baik.
4. BUAH TIN

– Ada kandungan enzim ficin, yang beri kesan baik pada usus untuk lancarkan pembuangan.
5. BUAHAN CITRUS

– Serat pektin dan antioksida naringerin dalam buahan citrus, bantu untuk pejalanan usus yang baik dan elakkan sembelit berpanjangan pada anak.
6. BAYAM & SAYURAN HIJAU

– Sayur macam ni tinggi dengan serat mudah larut yang penting untuk najis yang lembut.
7. BROKOLI

– Pertambahan berat pada najis bila anak makan brokoli, akan mudah dan lancarkan pembuangan anak.
8. KACANG PEAS

– Jenis kekacang macam ni, tinggi dengan serat mudah larut. Mampu elakkan anak sembelit jika diambil dengan lebih kerap.
9. UBI KELEDEK

– Keledek ada serat cellulose, lignin dan pectin, untuk bantu pergerakan keluar najis di usus dengan lebih baik.
10. FLAXSEED

– Flaxseed serap air seakan span di usus, yang mana akan bantu untuk lembutkan najis. Cuba masukkan dalam makanan anak, makan dengan yogurt pun sedap.
Korang boleh cuba ya. Kita ikhtiar, taknak anak berpanjangan sangat sembelit. Masalah ramai ibu ayah yang saya selalu jumpa di klinik.
Bila sembelit, najis tak keluar, badan tinggi dengan toksin. Anak akan mudah jatuh sakit. Paling kurang, pastikan sekali sehari anak membuang. Banyakkan 10 jenis makanan ni di rumah. Tinggalkan makanan proses ya. Kita cuba sama-sama ok.
Sumber: Facebook Dr Mazliana Mazlan


Cara Elak Bayi Dijangkiti Kencing Kotor, Kena ‘Alert’!

Bergelar ibu bapa sudah tentunya risau sekiranya si kecil demam tetapi tidak menunjukkan sebarang gejala baik walaupun sudah ke klinik. Itulah yang dirasai oleh seorang ibu seperti perkongsian Dr Redza Zainol di laman Twitternya.
Menerusi perkongsian tersebut, si ibu meluahkan rasa syukur kerana Dr Redza berjaya membantu merawat anaknya yang berusia bawah setahun mengalami masalah kencing kotor.

Baca juga: 8 Persediaan Penting Ibu Ayah Kena Check Sebelum Anak Masuk Tahun 1
CARA ELAK BAYI DIJANGKITI KENCING KOTOR, KENA ALERT

Jelas Dr Redza, sebagai seorang doktor mestilah proaktif dalam mencari jawapan punca anak puan berkenaan demam sehingga berminggu. Beliau mengambil keputusan untuk melakukan ujian sampel air kencing bayi berkenaan dan bila tiub air kencing dimasukkan keluarlah air kencing yang keruh dan berbau busuk.

Keputusan ujian makmal siap, rupanya bayi ni dah terkena jangkitan salur kencing! Jangkitan pada salur kencing sebenarnya meliputi hanya 5% dari punca demam untuk anak yang masih kecil.

Ada satu kajian yang dibuat oleh pasukan penyelidik dari American Academy of Paediatrics, 9 dari 100 bayi bawah usia 60 hari yang demam panas puncanya datang dari penyakit kencing kotor.
Berikut merupakan cara mak ayah wajib tahu untuk elakkan bayi terkena penyakit kencing kotor:
1. Kerap dan cepat kita tukarkan lampin anak kalau dah kencing dan berak

Dalam satu kajian, 85% jangkitan salur kencing kanak-kanak disebabkan oleh kuman nama Escherichia coli. Kuman ini boleh berpindah dari najis dan masuk ke dalam salur kencing anak kita.
2. Kalau gunakan wet tissue untuk cuci punggung anak, tolong lap dari depan ke belakang

Kalau lap dari punggung ke depan, maknanya kita sendiri tengah pindahkan kuman dari sekitar dubur ke dalam salur kencing anak. Yang terbaik, cuci terus guna air paip mengalir dan sabun bayi.
GEJALA YANG BAYI HADAPI

Bayi kita boleh jadi ada gejala seperti ni:
– Bayi mengerang atau tak selesa sebab rasa sakit masa kencing
– Muntah-muntah
– Kurang menyusu dan makan
– Susut berat badan
– Demam tinggi
– Kencing berbau busuk
– Warna air kencing itu keruh

Kalau tak kesan dari awal, bayi boleh jadi lemah dan ada tanda dehidrasi (kurang air) yang teruk. Jadi, pastikan ibu bapa sentiasa peka dengan kesihatan anak. Moga bermanfaat.
Sumber: Twitter Dr Redza Zainol


Bahaya Biar Bayi Pegang Botol Sendiri Masa Menyusu. 7 Perkara Perlu Tahu Tentang Tersedak Susu

Sejak-sejak ini kes bayi tersedak susu sering diperkatakan sehingga menyebabkan kerisauan ibu bapa sehingga ragu untuk meninggalkan bayi pada mana-mana pusat penjagaan. Sebenarnya, tersedak susu ini bukan sahaja berpunca daripada pengasuh yang cuai, namun terdapat banyak faktor yang perlu ibu dan ayah fahamkan.
7 Perkara Ibu Ayah Perlu Tahu Tentang Tersedak Susu
1. Bagaimana Bayi Boleh Tersedak Susu
Punca utama bayi boleh tersedak susu ialah disebabkan oleh teknik pemberian susu yang salah. Menyusu juga sebenarnya memerlukan kemahiran bayi untuk menghisap, mengumpul, mengunyah dan menelan susu dengan baik.

Kes tersedak susu ini terjadi apabila susu yang dimuntahkan oleh bayi ditelan semula dan termasuk ke dalam saluran pernafasan hingga menyebabkan bayi tersedak. Dalam kes membahayakan, susu tersebut boleh membuatkan bayi lemas kerana susu boleh masuk ke paru-paru dan menyebabkan jangkitan.

2. Jangan Biarkan Bayi Menyusu Sendiri
Walaupun bayi sudah pandai memegang botol susu sendiri seawal 6 bulan, namun itu bukan tiket untuk kita lepaskan perhatian kita kepada anak. Ada yang menggunakan cara menyendal kain di bawah botol susu dan membiarkan bayi tidur terlentang tanpa pengawasan. Cara ini sangat merbahaya dan tak patut dilakukan, apatah lagi apabila bayi ditinggalkan sendirian.

Selain itu, satu lagi kesilapan adalah membiarkan bayi tidur sambil menghisap botol susu. Keadaan ini merbahaya kerana susu yang terus mengalir boleh menyebabkan bayi tersedak.
Foto Kredit: nappytimes.wordpress.com
3. Posisi Yang Betul Untuk Mengelakkan Tersedak Susu
Elak susukan anak dengan keadaan terbaring terlentang. Letakkan bantal atau pangkukan supaya kepala anak condong 45 darjah.
Perkara ini mungkin nampak kecil tetapi ibu perlu mengambil tahu cara penyusuan yang betul supaya bayi dapat menyusu dengan lancar. Posisi bayi dan pelekapan bayi pada puting susu dengan betul adalah penting .
Posisikan bayi dengan membaringkannya dengan kepala condong 45 darjah. Condongkan juga botol susu supaya susu penuh pada bahagian depan botol bagi mengelakkan bayi tertelan banyak udara semasa menyusu. Posisi penyusuan yang baik dapat mengelakkan bayi termuntah semasa tidur.
Foto Kredit: Parents Magazine
4. Pilih Botol Susu & Puting Yang Sesuai
Setiap bayi mempunyai keupayaan yang berbeza dan sentiasa berkembang seiring dengan usianya. Pilih botol susu dan puting yang sesuai bagi memudahkan bayi menyusu dengan baik dan selesa.
Pilih lubang puting yang tidak terlalu besar supaya aliran susu nanti tidak terlalu laju.

5. Elak Ayunkan Bayi Semasa Menyusu
Jangan ayunkan bayi semasa menyusu. Cukuplah sekadar menepuk-nepuk badannya dengan lembut supaya lebih selesa.
Angin dan perut kembung bayi juga dapat dielakkan dengan sendawakan bayi di antara dan selepas menyusukannya.
Foto Kredit: lolesinmo.com
6. Tersedak Susu Jarang Berlaku Pada Penyusuan Badan
Kes tersedak susu amat jarang berlaku pada bayi yang menyusu badan. Namun, langkah-langkah keselamatan perlu dipraktikkan terutamanya semasa bayi baru belajar menyusu. Pastikan mulutnya terbuka luas sehingga merangkumi areola, bibirnya melengkung keluar serta dagunya mencecah payudara.
Aliran susu yang terlalu laju dapat membuatkan anak tidak dapat mengawal saluran pernafasannya. Perkara ini dapat dicegah dengan perahkan sedikit susu dahulu sebelum mula menyusukan anak.
Foto Kredit: arrahman.id
7. Bayi Yang Batuk & Selsema Lebih Berisiko
Terdapat beberapa keadaan yang menyukarkan bayi untuk menyusu dengan baik dan boleh tersedak susu. Contohnya bayi yang dalam keadaan batuk atau selsema. Jadi, jangan pandang mudah sekiranya anda sedang memberi susu kepada bayi yang kurang sihat.
Selain itu, bayi yang mempunyai masalah pada saluran penelanan dan mulut contohnya masalah pada injap di saluran pemakanan, klef bibir atau lelangit, bayi yang ada masalah perkembangan, serta bayi yang mempunyai masalah kesihatan kompleks seperti sakit jantung atau bayi yang sedang sakit.
Foto Kredit: http://akciger.info/
Ketahui Tanda Bahaya
Ibu bapa perlu mengambil tahu tentang cara mencegah bayi tersedak susu dan rawatan kecemasan yang perlu dilakukan untuk dijadikan persiapan apabila sebarang perkara yang tidak diingini berlaku. Antara tanda-tanda bayi tersedak susu adalah badan bayi menjadi sejuk, bertukar kebiruan, nafasnya tercungap-cungap laju atau terhenti.
Tindakan kecemasan perlu dilakukan serta-merta dengan memangku bayi di lengan dengan menghalakan kepalanya ke bawah. Tepuk di antara tulang belikat dengan kekuatan sederhana sehingga bahan yang menyebabkan bayi tercekik terkeluar.
Foto Kredit: Tesco Baby
Jika bayi tidak sedarkan diri, mulakan CPR sekiranya anda tahu atau terus hubungi talian kecemasan 999 untuk mendapatkan bantuan serta-merta.


Kalau Nak Elak Demam Kuning Bayi, Lakukan 5 Perkara Ini

Eh, bolehkah elak demam kuning bayi sejak dalam kandungan?
Yalah, ibu mana yang tidak sedih melihat bayi yang baru lahir disahkan menghidap demam kuning. Ingatkan lepas lahir, dah boleh terus bawa anak balik ke rumah tanpa sebarang masalah.

Khuatir pula kalau organ dalaman seperti hati menghadapi masalah. Mesti terfikir, macam manalah badan yang kecil dan halus ini boleh menanggung penyakit berkenaan.
Kenapa Bayi Mudah Terkena Demam Kuning?
Sebenarnya, demam kuning bukan masalah baru di kalangan bayi yang baru lahir.

Mengikut statistik, lebih 60% bayi menghidap demam kuning selepas dua atau tiga hari dilahirkan. Manakala, 80% daripada bayi yang tidak cukup bulan menghidap sakit kuning lima atau enam hari selepas dilahirkan.

Ibu-ibu semua, jangan risau. Sakit kuning ini bukan disebabkan oleh masalah limpa seperti yang dihadapi oleh orang dewasa. Tetapi, ia disebabkan darah bayi mengandungi bilirubin yang tinggi, sejenis bahan kimia yang dihasilkan oleh pecahan sel darah merah.
Hati bayi yang masih belum matang tidak mampu untuk menapis atau memetabolismekan lebihan bilirubin ini. Semakin tinggi bilirubin ini, semakin banyak warna kuning merebak daripada kepala seterusnya ke abdomen.
Sebab itu langkah pencegahan harus diambil seawal waktu mengandung.
Untuk Elak Demam Kuning, Lakukan 5 Perkara Ini Semasa Hamil
Ibu mengandung perlu lakukan 5 perkara ini untuk elak demam kuning pada bayi:
1. Lakukan Pemeriksaan Darah
Bilirubin merupakan sejenis bahan kimia yang dihasilkan oleh pecahan sel darah merah. /Foto Kredit: macroevolution.net

Darah yang tak sepadan antara ibu dan bayi boleh menyebabkan breakdown sel darah yang menghasilkan banyak bilirubin.
Wanita yang mempunyai darah O+ juga berisiko. Sebab itu penting untuk lakukan pemeriksaan darah.
2. Elak Bersalin Awal
Bayi yang lahir sebelum 34 minggu berisiko tinggi untuk mendapat sakit kuning. Oleh itu pastikan anda lakukan di bawah ini untuk elak bersalin awal.

Elak pencemaran bahan kimia:
Tembakau, arak, dadah, ubat daripada bahan kimia serta pencemaran boleh menyebabkan bersalin awal daripada waktunya. Bayi yang belum cukup bulan berisiko untuk mendapat sakit kuning.
Sentiasa tenang:
Stres antara penyebab kelahiran pra-matang. Jadi, sentiasa tenangkan diri.
Pastikan tidak terdedah pada penyakit berjangkit:
Sebaiknya pelihara diri daripada terkena penyakit berjangkit seperti herpes, syphilis yang boleh menyebabkan kelahiran pra-matang.

Elak stres dan keletihan yang melampau. /  Foto kredit: thebirthpro.org
3. ‘Keep Up-to-date’ Penjagaan Pranatal
Penjagaan pranatal yang konsisten akan memastikan anda dan bayi sentiasa sihat sepanjang mengandung.
Jangan ‘missed’ temujanji dengan doktor di klinik kesihatan kerajaan atau swasta yang ditetapkan. Sebarang masalah juga dapat dikesan dengan segera sebelum bersalin.
4. Amal Pengambilan Makanan Tinggi Khasiat
Foto Kredit: datecoop.com
Makanan berciri ‘super food’ seperti kurma, susu kambing, madu lebah, buah delima adalah antara makanan yang sangat elok dimakan sepanjang kehamilan.
Makanan sebegini mempunyai nilai khasiat yang amat tinggi dan terbukti mampu menghindarkan bayi dan ibu daripada sebarang penyakit semasa menghampiri proses bersalin.
5. Bersedia Untuk Menyusu Badan
Seawal kelahiran, segerakanlah memberi susu badan pada bayi kerana ia dapat mengelakkan bayi terkena demam kuning.
Buat persediaan supaya anda lebih yakin untuk memberi susu badan kepada bayi. Walaupun ia kedengaran remeh, percayalah, proses menyusu badan bukanlah sesuatu yang begitu mudah. Ia sebenarnya memerlukan persediaan mental dan fizikal, terutamanya pada detik awal-awal kelahiran.
Ada ibu yang akan menghadapi masalah puting susu tersumbat, payudara bengkak, sehingga ada yang sampai demam!
Apabila badan bayi semakin mendapat nutrisi dan berat yang stabil, hatinya dapat berfungsi dengan lebih baik seterusnya menentang lebihan bilirubin.

Foto Kredit: gspkdesign.ltd.uk
Cegah Lebih Baik Daripada Mengubati
Dengan mempunyai sedikit ilmu tentang demam kuning, anda akan berusaha untuk elak demam kuning seawalnya seperti mengamalkan cara pemakanan yang sihat.
Mesti susah hati apabila anak terpaksa ditahan dalam wad akibat demam kuning.
Selain anda, elok juga memberitahu pasangan anda supaya anda berdua lebih bersedia sekiranya ditakdirkan anak terkena demam kuning sebaik lahir. Maka, anda berdua tidak akan panik dan tahu apa yang perlu dilakukan.


Jangan Takut, Ini 7 Cara Elak Ketumbuhan Fibroid & Cyst Dalam Rahim

“Dah lebih 10 hari ‘period’ ni tapi masih ‘heavy flow’ macam hari pertama dan kedua. Dua bulan lepas pun macam ni juga tapi ingat sebab stres kerja dan hormon tak teratur. Perut pun sakit sangat sampai tulang belakang rasa berdenyut-denyut. Bulan ni pun sama, baru saja balik bercuti. Jadi, tak mungkinlah sebab stres. Entah-entah ada ketumbuhan fibroid?”
Fibroid atau leiomyomata adalah ketumbuhan abnormal yang membesar dalam rahim. Kira-kira 70 hingga 80 peratus wanita berpotensi mendapat fibroid dengan 30 peratusnya wanita di bawah umur 35 tahun.

Apakah Tanda-tanda Ketumbuhan Fibroid?
Aliran haid yang banyak untuk tempoh yang lama dan sakit belakang adalah salah satu simptom anda mungkin mengalami ketumbuhan fibroid. Simptom-simptom lain adalah kerap membuang air, sembelit, sakit di pelvis dan bengkak di bahagian abdomen.

Saiz fibroid tidak sama antara satu sama lain, ada yang sekecil biji buah betik dan ada juga yang sebesar buah tembikai. Ada yang merasa sakit akibat fibroid dan ada juga yang tidak tahu dirinya mempunyai fibroid kerana tiada simptom mahupun rasa sakit.

Adakah Ketumbuhan Fibroid Akan Menyebabkan Kanser?
Kebiasaannya fibroid adalah ketumbuhan yang tiada kaitan dengan kanser. Tiada sebarang penjelasan yang tepat bagaimana ketumbuhan fibroid boleh terjadi.
Walau apa pun, ia berkait rapat dengan hormon, sejarah latar belakang keluarga, kehamilan dan banyak lagi.
Fibroid terdiri daripada pelbagai saiz, dan mungkin mengandungi rambut atau gigi.
7 Perkara Yang Boleh Dilakukan Untuk Elak Ketumbuhan Fibroid?
1. Kerap bersenam
Satu kajian telah dilakukan dan didapati wanita yang kerap bersenam tidak mudah terkena fibroid. Semakin kerap melakukan aktiviti fizikal iaitu tujuh jam dan lebih dalam seminggu, lagi sukar peluang untuk terkena fibroid dalam jangka masa yang panjang.

2. ‘Maintain’ berat badan
Kajian juga mendapati wanita yang mempunyai masalah berat badan seperti overweight dan obese berpotensi mendapat fibroid berikutan paras hormon estrogen juga tinggi.
Hormon estrogen dan progesteron yang tinggi antara penyebab fibroid.
Mempunyai berat badan ideal
3. Banyakkan pengambilan teh hijau
Teh hijau dapat mengelakkan daripada terkena fibroid kerana ia bersifat antioksidan.
Ia boleh diambil melalui minuman ataupun ekstrak teh hijau.

4. Kurangkan makan daging merah
Daging merah menggalakkan pertumbuhan fibroid. Oleh itu, kurangkan pengambilannya dalam diet seharian.

5. Makan banyak sayur-sayuran
Sayur-sayuran dapat mengurangkan risiko ketumbuhan fibroid kerana ia kaya dengan vitamin, mineral, fiber dan antioksidan.
Selain itu, ia juga baik untuk kesihatan secara keseluruhannya.
Foto Kredit: ifocushealth.com
6. Makan makanan tinggi vitamin D
Vitamin D berupaya mengecilkan saiz fibroid dan mengelakkan daripada terkena fibroid.
Banyakkan makan ikan salmon, tuna dan ikan kembung untuk mendapatkan sumber vitamin D yang banyak.
Foto Kredit: love-ezy.blogspot.com
7. Tingkatkan pengambilan produk tenusu
Banyakkan ambil susu, keju dan produk tenusu untuk mengelakkan risiko terkena fibroid.

Fibroid Berisiko Terhadap Semua Wanita
Semakin besar peluang untuk terkena fibroid, lagi-lagi wanita yang belum pernah hamil dan sudah menopause.
Jika ada ahli keluarga yang pernah terkena fibroid, maka peluang untuk anda menghidapnya juga besar.
Jadi anda perlu ubah apa yang anda makan sekarang demi mengelakkan dari mengalami ketumbuhan fibroid.


Jangan Pandang Rendah Penyakit Batu Karang. Ini 5 Cara Elakkannya

Bila sebut batu karang, biasanya orang lelaki yang sering mengidap penyakit ini.
Tapi, wanita juga tidak terkecuali daripada terkena batu karang.

Meskipun peratusannya masih sedikit berbanding lelaki namun jumlah yang mengidapnya semakin meningkat dari masa ke semasa.
Jadi, apa yang perlu kita lakukan untuk mengelakkan daripada terkena penyakit batu karang ini?

Foto Kredit: shopwellnessonline.com

5 Cara Mengelak Penyakit Batu Karang
1. Jangan pandang rendah pada peluh yang keluar
Mandi sauna, yoga dan aktiviti lasak yang banyak keluarkan peluh memang elok untuk kesihatan tapi ia sebenarnya ia membuka peluang untuk terkena batu karang. Ini kerana apabila badan berpeluh dengan banyak, maka lebihan toksin tidak keluar melalui air kencing.
Semakin kurang membuang air, semakin besar kemungkinan mineral yang menghasilkan batu berkumpul dalam buah pinggang dan saluran kencing.
Amalkan: Minum banyak air lebih-lebih lagi jika menjalani aktiviti lasak. Apabila cecair dalam badan yang keluar melalui peluh digantikan dengan air, menyebabkan lebih kerap membuang air.
Kerap membuang air mengelakkan mineral yang menyebabkan batu karang tidak dapat berkumpul dan keluar bersama air kencing.
Foto Kredit: cnnturk.com
2. Sederhanakan pengambilan Oxalate
Oxalate adalah sejenis bahan kimia yang terkandung dalam makanan seperti buah-buahan, sayur-sayuran, kacang, bijirin, keledek, coklat dan teh. Jika diambil dengan banyak, ia menggalakkan pembentukan penyakit batu karang jenis calcium oxalate.
Amalkan: Apabila makan makanan mengandungi oxalate, gabungkan bersama makanan dan minuman mengandungi kalsium.
Dengan ini, apabila makanan bercampur dalam perut, kalsium akan mengikat oxalate daripada melekat dan berkumpul pada perut serta usus sekali gus menghalang pembentukan batu karang.
3. Banyakkan makan kalsium
Ramai yang salah anggap kalsium adalah punca kepada pembentukan batu karang memandangkan salah satu jenis batu karang yang biasa dijumpai pada pesakit adalah Calcium Oxalate.
Amalkan: Ambil banyak makanan berkalsium dan kurangkan garam dalam menu seharian.
Foto Kredit: shutterstock.com
4. Minum air lemon
Air lemon terbukti banyak khasiatnya untuk kesihatan dan salah satunya adalah menghalang pembentukan penyakit batu karang.
Air lemon menyingkirkan toksin dalam badan dan menghalang pengumpulan mineral yang menjadi penyebab kepada pembentukan batu karang.
Amalkan: Minum air lemon panas setiap pagi sewaktu perut kosong. Sebaiknya jangan letak gula. Jika inginkan sedikit manis, letak sedikit madu.
Foto Kredit: trueserenity.ca
5. Jaga pemakanan
Selain Calcium Oxalate, satu lagi jenis batu karang yang biasa dihidapi adalah jenis asid urik. Ia biasanya terhasil akibat banyak makan daging merah, organ dalaman ayam atau lembu dan makanan laut.
Makanan-makanan ini tinggi dengan purine. Semakin banyak purine dalam badan, semakin tinggi kandungan urik asid dalam badan, Maka, semakin berat beban buah pinggang mencuci badan.
Ia menyebabkan air kencing menjadi berasid dan semakin mudah penyakit batu karang jenis urik asid berkumpul.
Amalkan: Kurangkan makan makanan tinggi purine dan amalkan makan buah-buahan serta sayur-sayuran. Kurangkan juga pengambilan gula dan garam.
Foto Kredit: healthyliving.com
Bertindaklah sebelum terlambat,
Batu karang ini mudah terhasil semula meskipun seseorang itu pernah menjalani pembedahan membuangnya. Sebab itu jika belum lagi mengidapnya, cegahlah sebelum ia menjejaskan kesihatan badan.


Guna Bawang Putih Boleh Elak Tanaman Diserang Serangga, Memang Berkesan!

Bayam Brazil merupakan antara tanaman pilihan ramai kerana mudah dijaga dan subur, namun antara masalah sering berlaku adalah tanaman diserang serangga.
Bagi mengelakkan masalah itu terus berlaku, boleh menggunakan bawang putih seperti yang dilakukan oleh pengguna Facebook bernama Suzurina. Selamat mencuba!

Baca juga: Cara Tanam Bendi Guna Biji Benih, Hasil Memang Lumayan & Puas Hati!
GUNA BAWANG PUTIH BOLEH ELAK TANAMAN DISERANG SERANGGA

Ini cara saya tanam bayam brazil dengan bawang putih, cucuk sahaja bawang putih seulas-seeulas atau satu labu bawang putih pun boleh.

Kadang saya beli yang dah siap kupas tu sahaja, terus cucuk dekat pokok. Macam saya buat tu, nanti bawang putih akan naik hidup sama dengan pokok bayam tu.

Pokok cili awal-awal pun sy buat macam ni. Boleh juga buat macam ini dekat pokok-pokok yang lain. Sebelom ni memang tak boleh makan bayam brazil tu, penuh ulat beluncas halus, geli pula.
Siput pun tak suka kot bau ni, sebab tak ada dah siput halus-halus dan besar dah. Tanaman pun makin subur dan tidak diserang serangga. Selamat mencuba!

Sumber: Facebook Suzurina Binti Muda


Panas Melampau ‘Undang’ Ular Lapar Ke Dalam Rumah, Ini 10 Tips Untuk Rumah Anda Kekal Selamat!

Cuaca panas melampau yang melanda negara kita memang mengundang rasa ketidakselesaan. Suhu pada waktu siang yang boleh mencapai tahap 38 darjah celcius boleh menghadkan aktiviti untuk anda berada di luar kerana khuatir akan menyebabkan strok haba. Penting juga untuk anda beri perhatian adalah kawasan rumah kerana cuaca panas juga ‘menarik perhatian’ haiwan reptilia yang berbisa seperti ular!
Memang menakutkan dan merbahaya bila haiwan sebegini masuk ke dalam rumah khususnya bagi anda yang ada anak kecil. Jadi, macam mana nak elak ular dari masuk ke dalam kediaman kita? Ini 10 tips berguna yang anda boleh cuba sebagai langkah pencegahan.

1. Bersihkan perkarangan rumah

Elak dari kawasan yang menjadi himpunan barang-barang seperti longokkan ornamen kerana ia berpotensi menjadi tempat perlindungan ular. Disamping itu juga, lantai laman sama ada di bawah pokok perlu sentiasa bersih tanpa longokkan daun kering kerana ular suka tidur di dalam timbunan daun keran yang kering dan sejuk.

2. Elak dari tanaman merumpun

Tanaman merumpun seperti pandan dan seangkatan denganya juga berpotensi menjadi tempat persembunyian ular tanpa anda sedari. Silap-silap, boleh jadi tempat bertelur dia pulak nanti. Kalau ada tanaman merimbun yang terdapat di laman anda, perkemaskannya secara kerap.
3. Tebas semak samun

Tebas semak samun yang terdapat di dalam mahupun sekitar perkarangan kediaman anda. kalau lalang jiran tu dah panjang semeter, suruh di tebas. Kalau jiran malas, buat gotong royong sama-sama. BAIKNYEEEE
4. Elak dari punca air

Badan air seperti kolam ikan dan tasik adalah tempat kegemaran ular terutamanya ketika musim panas. jika kediaman anda berhampiran dengan tasik, ia berpotensi menjadi tempat singgahan ular.
5. Tutup setiap lubang

Lubang saliran, bumbung juga berpotensi menjadi laluan masuk ular ke dalam kediaman. Perasan tak, nenek-nenek kita dahulu tutup lubang bawah pintu dengan kain atau lidi penyapu, tujuan nye untuk menghalang ular dari masuk rumah lah. Begitu juga pada bahagian bumbung. Ia antara tempat atau lalun masuk ular juga.
6. Pastikan rumah sentiasa harum

Ular mempunyai sifat tak suka akan bau-bau yang menyegat kerana ia akan mengancam deria bau ular. Bila deria bau ular tercemar, ia akan mengalami kesukaran untuk mengesan keadaan persekitarannya .
7. Bersih dari tikus dan katak

Ular bukanlah binatang yang bersarang. Artinya ia tidak memilih tempat tertentu untuk dijadikan tempat tinggal dalam waktu yang lama. Dia selalu berpindah ke tempat yang menyediakan stock makanan yang mencukupi. Lagi banyak tikus dan katak di kediaman anda, lebih lama lah dia bertapa. Bila sumber makanan dah habis, baru ular berpindah ke tempat lain.
8. Kucing vs ular

Ular akan menghindari haiwan-haiwan yang suka mencakar seperti ayam, kucing dan sebagainya. Kerap kali kita lihat kucing berlawan dengan ularkan? Selalunya kucing yang menang. Namun ia bergantung kepada saiz ular yang menyerang. Tapi paling tidak, kucing kita boleh beri amaran kalau dia tak berupaya untuk lawan ular tersebut.
9. Gertak ular

Ular akan terasa terancam apabila ia diganggu. Bila terlalu kerap ancaman, ia akan tidak berasa selesa dan akan segera kaluar dari laman anda. gunakan jentera berkebun seperti mesin rumput, blower dan sebagainya di kawasan yang anda rasa berpotensi menjadi kawasan perlindunggan dan sarang ular. Itu antara kaedah untuk gertak ular yang mudah untuk anda cuba.
10. Tabur serbuk belerang

Ada orang kata petua ini hanya mitos. Namun kelihatan berkesan bedasarkan pengalaman admin. Tabur parameter kediaman dengan serbuk belerang atau nama lebih tepat sulfur. Boleh dapatkan serbuk ni di kedai hardware sahaja. Tapi masa nak taburkan serbuk belerang ni, pakai sarung tanggan sebab sifat sulfur yang panas boleh merosakkan kulit yang tersentuhnya.


Cara ‘Express’ Basuh Mainan Anak Guna Mesin Basuh Je!

Bila dah ada anak-anak kecil di rumah, sudah pasti mainan yang ada di dalam rumah pun ‘bergunung’ bukan? Ini sudah menjadi kebiasaan terutama sekali apabila membawa anak keluar, pasti akan pulang dengan satu mainan baharu. Tetapi, menurut kajian memang bagus sebenarnya anak-anak didedahkan dengan pelbagai jenis mainan untuk perkembangan otak mereka.
Jadi, bila dah ada banyak mainan jangan pula para ibu semua lupa untuk basuh mainan tersebut secara berkala. Hal ini kerana, mainan khususnya yang dimasukkan ke dalam mulut anak-anak berpotensi menjadi ‘lubuk’ bakteria! Senang sahaja cara nak basuh mainan anak-anak seperti apa yang dikongsikan oleh Puan Izzah Atira.

Baca juga: 5 Barang boleh Beli Di Shopee Untuk Hiburkan Hiburkan Anak Di Rumah
CARA MUDAH BASUH MAINAN ANAK GUNA MESIN BASUH

UPDATE: BOLEH SPIN KALAU MASUKKN MAINAN DALAM LAUNDRY NET. SAYA DAH CUBA MEMANG TAK ROSAK

Mainan anak tipu kan kalau cuma satu je kat rumah. Mesti banyak lagi-lagi kalau jenis keluar masuk kedai eco mesti upah at least satu mainan kat anak kan? Bila mainan banyak renyah laa nak basuh sikit-sikit guna baldi kecik.
Mainan ni wajib basuh/disinfect tau lelagi anak yang suka masukkan mainan dalam mulut. Kalau anak kerap demam/cirit birit tu kadang-kadang punca kuman gini laa tanpa kita sedar.

Masukkan aje semua mainan yang boleh dibasuh dalam mesin dan isi air sampai penuh beserta sabun. I guna UPP norwex je senang. Dah tentu-tentu bahannya selamat. Air mesin dan penuh pause kan ye jangan kasi spin pulak. Kocak-kocak la sikit mainan tu dan rendam dalam setengah jam gitu.
Lepas dah siap set untuk buang air , tadah semula air dan kocak-kocakkan untuk basuh lepastu set balik buang air tu. Ingat ye jangan sampai spin nanti tak memasal berjoget mainan dalam mesin basuh tu.
Mesin kita nak buang air tu kena klik rinse, jadi sambil masak tu kita bia sat, dah dengar bunyi die nak spin cecepat off kan.
Iolss buat bilas tu sekali je sebab guna sabun yang memang tak ada bahan kimia bahaya. Ada setengah tu guna detol/clorox basuh mainan mungkin boleh laa bilas dua kali. Dah bilas lap la ye. Bab lap ni pass kat anak je. Haha
INGAT YE JANGAN SPIN. Jumpa tips ni dekat Youtube orang putih. Hahaha selama ni dok basuh sikit-sikit sebab baldi kecik mainan banyak. Happy sharing guys!
Sumber: Izzah Atira


Terlalu Banyak Anak Undang Bala, Trend Kahwin Awal Tanpa Kewangan Stabil ‘Cekik’ Diri Sendiri

Mempunyai zuriat sendiri selepas mendirikan rumah tangga merupakan idaman bagi pasangan suami isteri. Namun, bukan semua dalam kalangan kita yang dikurniakan dengan rezeki tersebut dengan mudah dan ada juga yang ‘terlebih’ dikurniakan rezeki zuriat pula. Inilah sebabnya untuk anda tahu cara family planning yang betul supaya anak-anak yang dikurniakan tidak menjadi ‘bala’ kepada diri sendiri.
Isu ‘telalu banyak anak mengundang bala’ ini mendapat perhatian ramai dan menimbulkan pelbagai reaksi kerana telah menjadi ‘trend’ untuk berkahwin dan melahirkan anak dengan ramai tanpa penjagaan yang teliti.

TAHU CARA FAMILY PLANNING YANG BETUL, TERLALU BANYAK ANAK MENGUNDANG BALA
Baru-baru ini menjadi perbualan ramai dalam laman media sosial Twitter memaparkan ciapan dari orang yang tidak dikenali, menerusi saudara Fedtri Yahya. Ciapan tersebut mengenai masalah rumah tangga yang seringkali berlaku kepada pasangan muda yang mudah bercerai dan mengenai cara menguruskan kewangan bagi pasangan berkahwin.

Ciapan tersebut turut mendapat perhatian saudara Ahmad Faezal di laman Twitternya yang berkongsikan pendapat mengenai isu terlalu banyak anak boleh mengundang bala dalam kalangan pasangan berkahwin. Mana tidaknya, baru sahaja menganjak usia 17 tahun sudah berkahwin tanpa mempunyai tahap kewangan yang stabil. Nak bagi makan apa?

Alasan yang diberikan adalah bagi mengelakkan maksiat, lalu melahirkan anak dengan ramai tanpa membuat perancangan yang selari dengan kemampuan tanggungan dan menanggap bahawa anak ikut rezeki Tuhan. Macam manalah anak-anak tak terabai…Berikut merupakan coretannya.

Dalam thread lepas, saya ulas pasal poverty breeds poverty. Kali ni saya nak luaskan pasal psikologi di sebaliknya. Sebab kadangkala, poverty dibuat sendiri… hasil pilihan yang menyambung roda kemiskinan. Salah satu punca roda tu asyik berputar adalah——kahwin terlalu awal. Antara benda paling menyampah nak dengar “nak elak maksiat”. Eh?
Memang betul kita semua ada fitrah manusiawi yang perlu ditunaikan. Nafsu. Tapi aras pertama jer dah justfikasi pada nafsu. Okaylah, hak koranglah — dah suami isteri. Tetapi? Dalam keadaan ekonomi tak seberapa tu lah nak beranak-pinak terlalu rapat. Anak sulung baru setahun… dah hamil anak kedua.
Silap-silap tak sampai setahun dah lekat. Nak elak maksiat katakan. Bila nurse bising, mulalah tarik muka bagai. Nurse cakap rancang keluarga. Tapi——dipusingnya tolak rezeki — kuasa Allah tak boleh ‘dirancang’. Gila. Benda ni terjadi sebab kurang pendidikan. Tak suruh dibuat kerja Tuhan pun. Suruh rancang hidup sendiri jer. Memang ramai fikir macam ni, melihat anak sebagai penyumbang rezeki walhal kena tanya dulu, “Aku ni layak tak nak dapat rezeki tu?”
Sebab apa tak layak pula? Cuba tengok dari segi tanggungjawab. Kita tunai tak? Dalam dunia ni banyak lagi benda adalah penyumbang rezeki.Itu masalahnya. Tak dapat provide utk anak ramai, bukan nak pakai kondom. Tak boleh rancang kan? Tak mampu beli? Mahal? Kat klinik kesihatan KKM tu jual 10-12 keping kot. Kena bayar RM1 jer. Kalau dah buat hari-hari tu, RM3 dah cukup nak cegah kehamilan setiap bulan.

Dah malu nak minta, kau suruh je la isteri kau pergi bisik kat nurse. Kan zaman sekarang pakai mask? Sebab tu saya cakap. Psikologi. Ada akses macam ni pun masih taknak manfaatkan. Tapi keluarga berduit boleh pula kan buat macam ni? Sebab apa agaknya? Okay. Saya nak terangkan sikit apa saya belajar lepas baca Journal of Family and Economic Issues.
Pengkaji nampak orang susah lagi cenderung ada anak ramai kerana tak banyak peluang nak buat benda lain. Memang ni realiti. Cita-cita terhad. Matlamat dalam hidup pula kurang. Jadi priority tak sama. A careerist prioritizes differently than a housewife.Mereka tahu asal bersalin jer, kena cuti lama. Jadi benda ni boleh halang career advancement. Tapi cuba letak diri korang pada wanita yang tak bekerja.
Apabila tiada tanda aras karier, mereka boleh kata ‘eh aku boleh bersalin dan pantang’. Ni tak terpakai pada semua orang. Namun penilaian ni wajar ditumpukan. Sebab apa saya suruh tumpu? Sebab makin banyak pula saya nampak alasan “eh, nenek aku beranak tujuh orang rilek jer besarkan! Okey jer.” Memang betul nenek kau beranak tujuh rilek jer. Sebab nenek kau ada rumah berhalaman luas.
Boleh bela ayam. Boleh tanam sayur. Boleh buat mende pun.Kau tu pula duduk rumah jenis apa? Flat? Teres? Kau nak bela ayam keadaan gini? Kau pandai tanam sayur? Betul. Zaman nenek kau ada cabaran. Kena jaga jangan bagi monyet buat hal. Kena elak serangan kulat.
*Oleh itu amat disarankan untuk mak ayah yang mempunyai anak usia 18 tahun ke atas menjaga mereka supaya tidak terjebak dengan trend kahwin muda dan melahirkan anak yang ramai tanpa kewangan yang stabil. Betul lah dah sampai masa jodoh, tapi jodoh itu pun ujian dari Allah SWT…
Sumber: Twitter @AhmadFaezal4


‘Tarik Keluar Sebelum Terlepas’, Penting Untuk Tahu Cara Terbaik Buat Family Planning

Merancang keluarga bermaksud menentukan bilakah masa yang sesuai untuk mempunyai anak,  berapa lama jarak kehamilan dan berapakah bilangan anak yang diingini oleh pasangan yang sudah berkahwin. Menurut pakar, salah satu cara family planning yang baik adalah antara umur 20-35 tahun.
Hal ini kerana, berdasarkan kajian juga apabila wanita berusia 35 tahun ke atas, kadar kesuburan untuk hamil menjadi makin rendah dan menyukarkan proses merancang keluarga.

Khususnya bagi golongan muda, masih ramai antara mereka yang tidak peka dengan apa itu kehamilan tidak dirancang hasil dari cetek ilmu dalam hal family planning.
CARA FAMILY PLANNING, APA ITU KEHAMILAN TIDAK DIRANCANG?

Kehamilan tidak dirancang adalah salah satu daripada 5 kebimbangan teratas dalam kalangan wanita di Malaysia, bagaimanapun, satu perempat daripada 1,300 responden wanita tidak menggunakan sebarang kontraseptif (teknik yang betul untuk mengelakkan kehamilan) dan hampir 50% bergantung kepada perancangan keluarga semula jadi atau kaedah tarik diri (pulled out method).

‘Pull out method’ yang turut digunakan dari segi agama Islam yang dipanggil Azal, bermaksud mengeluarkan air mani suami di luar rahim isteri atau kemaluan isteri sebagai langkah untuk merancang keluarga.
Berdasarkan perkongsian Dr Maiza Tusimin, Pakar Perunding Obstetrik, Pakar Sakit Puan & Perubatan Reproduktif ketika sesi perlancaran Telekonsultasi Kawalan Kelahiran Alpro, kehamilan yang tidak dirancang boleh menyebabkan tekanan emosi, mental dan fizikal kepada wanita.
Memandangkan ramai yang masih belum pulih dari segi kewangan akibat daripada wabak yang berpanjangan, ditambah pula dengan kos sara hidup yang tinggi, maka kelahiran bayi memerlukan perancangan yang teliti.
Bukan itu sahaja, menurut World Health Organization, jurang yang terbaik untuk hamil adalah 2-5 tahun antara usia anak. Ini bagi memastikan kesihatan badan ibu serta anak yang dilahirkan terjaga.
SELAIN KONDOM, APA LAGI CARA FAMILY PLANNING KAWAL KEHAMILAN?

Mungkin ramai dalam kalangan kita yang berpendapat bahawa cara terbaik untuk mengawal kehamilan adalah hanya menggunakan kondom. Hal ini kerana kondom mudah didapati tidak kira di mana anda berada dan dijual di hampir keseluruhan kedai.
Teknik yang dikenali sebagai ‘Pull Out Method’ juga boleh digunakan dan ada beberapa kaedah lain bagi mengawal kehamilan ini antaranya:
1. Cara semulajadi
-Kenalpasti masa subur
-Suhu badan asas
-Kaedah kenalpasti cairan dan lendiran faraj
-Kaedah tanpa haid tempoh penyusuan
2.Kaedah halangan
-Kondom
-Topi servik
-Diafram
3.Hormon
-Pil
-Implan
-Suntikan
4.Alat dalam rahim
–Intrauterine contraceptive device atau dipanggil sebagai (IUCD)
5.Kaedah kekal
-Ikatan tiub fallopian/peranakan
-Pembedahan mengikat saluran mani lelaki
Faedah Ada Family Planning Yang Baik

1.Memperkasakan wanita
Wanita yang boleh mengawal bilangan dan jarak umur anak-anak mereka boleh memanfaatkan peluang pendidikan dan ekonomi yang lebih baik, memperbaiki masa depan mereka sendiri dan keluarga mereka.
2. Mengurangkan bilangan pengguguran secara keseluruhan
Terutamanya pengguguran yang tidak selamat – Menurut Pertubuhan Kesihatan Sedunia, sekitar 45% daripada semua pengguguran adalah tidak selamat, di mana 97% berlaku di negara membangun.
Pengguguran yang tidak selamat akan menyebabkan kematian dan kecederaan kepada ibu.
3. Meningkatkan kesihatan ibu dan kelangsungan hidup anak
Membantu wanita mengelak daripada hamil terlalu awal, terlalu lewat atau terlalu kerap dapat memberi manfaat kepada ibu itu sendiri dan anak-anaknya.
Hasil tinjauan juga mendedahkan bahawa lebih 20% daripada responden berkemungkinan menggunakan Pil Kecemasan (Pil Selepas Pagi) sebagai kontraseptif, yang dimana tujuan asal penggunaannya hanya untuk kontraseptif sandaran dan tidak digunakan sebagai kaedah utama kawalan kelahiran.
Ia tidak disyorkan sebagai kaedah kawalan kelahiran yang berterusan kerana tidak berkesan untuk mencegah kehamilan seperti kaedah kontraseptif oral dan penggunaan pil kecemasan yang kerap boleh menyebabkan haid tidak teratur.
Majoriti responden kaji selidik berkata mereka melakukan carian sendiri untuk maklumat dalam talian dan biasanya hanya bercakap dengan profesional penjagaan kesihatan jika perlu mendapatkan nasihat.
Walau bagaimanapun, wanita perlu sedar tentang maklumat yang salah dalam internet dan lebih baik berjumpa terus dengan doktor.
*Pastikan anda dapat konsultasi dari pakar dan farmasi yang betul seperti apa yang dijalankan oleh Farmasi Alpro dan Bayer.
Sumber: WHO, MyHealth


Cara Ganti Puasa Ramadhan Yang Tertinggal

Apabila masuk bulan Rejab, debaran Ramadhan semakin terasa. Bagi yang ada tertinggal puasa disebabkan keuzuran, tentu ramai yang teringat ‘hutang’ puasa atau bayar fidyah yang belum ditunaikan.
Bukan itu saja, mungkin ada beberapa persoalan berkaitan puasa yang masih bermain-main dalam fikiran.

Jadi, mari semak cara ganti puasa (qadha’) dan cara mengira fidyah yang perlu dibayar, sekiranya ada.
Foto Kredit: thoughtcatalog.com

Bagaimanakah Puasa Boleh Terbatal?
1.  Memasukkan sesuatu ke dalam rongga dengan sengaja kecuali terlupa
2.  Makan dan minum sepanjang hari
3.  Muntah dengan sengaja
4.  Bersetubuh atau keluar mani dengan sengaja
5.  Keluar darah haid & nifas
6.  Gila
7.  Pitam atau mabuk sepanjang hari
8.  Murtad

Foto Kredit: huffingtonpost.com
Jenis Keuzuran Yang Mengharuskan Berbuka Puasa
1.  Dalam perjalanan jauh / musafir
2.  Sakit yang tidak dapat dielakkan
3.  Wanita yang sedang mengandung
4.  Ibu yang menyusukan anak
5.  Tua
Hukum Ganti Puasa Ramadhan
Hukum menggantikan puasa Ramadhan adalah wajib. Tidak kiralah bagi yang membatalkan puasanya sama ada kerana keuzuran ataupun tanpa sebarang keuzuran.
Firman Allah Ta’ala :
أَيَّامًا مَعْدُودَاتٍ فَمَنْ كَانَ مِنْكُمْ مَرِيضًا أَوْ عَلَى سَفَرٍ فَعِدَّةٌ مِنْ أَيَّامٍ أُخَرَ وَعَلَى الَّذِينَ يُطِيقُونَهُ فِدْيَةٌ طَعَامُ مِسْكِينٍ فَمَنْ تَطَوَّعَ خَيْرًا فَهُوَ خَيْرٌ لَهُ وَأَنْ تَصُومُوا خَيْرٌ لَكُمْ إِنْ كُنْتُمْ تَعْلَمُونَ
Maksudnya : “(Puasa yang diwajibkan itu ialah) beberapa hari yang tertentu maka sesiapa diantara kamu yang sakit atau dalam musafir (bolehlah ia berbuka) kemudian wajiblah ia berpuasa sebanyak (hari yang dibuka) itu pada hari-hari yang lain dan wajib ke atas orang-orang yang tidak terdaya berpuasa (kerana tuanya dan sebagainya) membayar fidyah iaitu memberi makan orang miskin (secupak bagi tiap-tiap satu hari yang tidak dikerjakan puasa) maka sesiapa yang dengan sukarela memberikan (bayaran fidyah) lebih dari yang di tentukan itu maka itu adalah suatu kebaikan baginya dan (walaupun demikian) berpuasa itu lebih baik bagi kamu (daripada memberi fidyah) kalau kamu mengetahui ”. (Surah Al-Baqarah Ayat 184)
Cara Ganti Puasa Ramadhan
Cara ganti puasa Ramadhan adalah sama dengan puasa Ramadhan, kecuali pada lafaz niatnya.
Lafaz niat ganti puasa adalah seperti berikut:

Bila Boleh Mula Ganti Puasa Ramadhan?
Kita boleh menggantikan puasa yang tertinggal pada bila-bila masa selepas bulan Ramadhan sehingga ke bulan Ramadhan yang berikutnya, kecuali pada hari yang dilarang berpuasa seperti pada hari pertama Hari Raya Aidilfitri.
Bagaimana Mengganti Puasa Yang Sudah Tertinggal Lama?
Kadangkala, terdapat kes di mana kita sudah lama meninggalkan puasa di zaman muda remaja. Sehinggalah sekarang, barulah kita terdetik untuk menggantinya. Jadi, bagaimana?
Sekiranya kita tidak berkesempatan mengganti puasa sehingga datang Ramadhan seterusnya, maka kita diwajibkan membayar fidyah. Fidyah bererti membayar denda berbentuk beras kepada fakir miskin.
Puasa yang telah ditinggalkan itu tetap wajib diganti, dalam nisbah dan kadar yang sama, iaitu satu hari tertinggal bersamaan dengan satu hari puasa ganti.
Manakala, jumlah fidyah meningkat mengikut tahun, tetapi bilangan puasa tetap sama.*
Foto Kredit: new-muslims.info
Tunaikan Hutang Terlebih Dahulu
Puasa adalah suatu ibadah utama, iaitu termasuk dalam Rukun Islam ketiga.
Jadi, harus kita ingat bahawa mengganti puasa adalah sangat penting. Sehinggakan sesetengah ulama’ yang berpendapat ianya lebih utama berbanding puasa Sunat Syawal yang sering direbut ganjarannya.

*Artikel tentang fidyah boleh dibaca lanjut di pautan ini: Prosedur Bayar Fidyah Secara Online Atau Tunai
**Sumber Rujukan: Laman Web Masjid Al-Azim


7 Cara Nak Dapatkan Ikan Bilis Goreng Yang Lebih Rangup, Tahan Lama & Tak Liat

“Kenapalah bilis yang aku baru goreng tadi kejap je dah lemau. Padahal dah simpan dalam bekas kedap udara. Frust betul makan yang liat macam ni… Terbantut selera.”
Dengar macam senang je nak goreng bilis. Yalah, ambik bilis, goreng dalam minyak. Apa yang susah kan?

Tapi bila kita goreng, kejap je dah liat, lemau, dan kadang-kadang jadi keras sampai sakit gigi nak mengunyah.
Nak kata tak pilih bilis yang elok, tak juga. Kita dah beli yang mahal, bersih, putih dan kadang-kadang siap dikopek lagi. Mungkin anda boleh gunakan teknik menggoreng atau petua di bawah ini.

7 Petua Nak Dapatkan Ikan Bilis Goreng Yang Rangup, Tahan Lama, Tak Liat
Berikut adalah tips dan petua yang boleh anda cuba untuk menggoreng ikan bilis yang rangup, garing dan crispy.

1. Tos / Sangai Selepas Basuh
Selalu juga orang keliru sama ada nak basuh dulu ikan bilis atau tak. Kadangkala ada yang bagi tips tak payah basuh supaya garing. Tapi ada yang tak lalu nak makan kalau ia tak dibasuh dulu.
Sama ada anda nak mencuci atau rendam ikan bilis sebelum dimasak, terpulang. Yang penting, toskan ikan bilis seketika hingga kering dan tak berair.
Kalau nak cepat, boleh sangai (goreng tanpa minyak) untuk hilangkan kandungan air tadi. Lepas tu barulah goreng dalam minyak panas seperti biasa.
Foto Kredit: blog.daum.net
2. Renjis / Perap Dengan Cuka
Satu lagi tips nak dapatkan ikan bilis goreng yang rangup adalah dengan menggunakan cuka.
Caranya, basuhkan bilis, toskan dan renjis dengan cuka makan sambil dirata-ratakan. Kemudian gorenglah macam biasa. Mesti rangup.
Boleh juga rendamkan terus dengan cuka selama lebih kurang 5 minit sebelum digoreng. Jangan risau, ia takkan menjejaskan rasa ikan bilis. Cubalah!

3. Goreng Dengan Asam Keping
Kalau di rumah tak ada cuka, boleh letakkan asam keping dalam 2-3 keping semasa menggoreng.
Ramai dah cuba dan katanya memang rangup kejadian ikan bilis tu.
Foto Kredit: alibaba.com
4. Gaul Tepung
Seperti yang kita tahu, tepung akan membuatkan gorengan kita menjadi garing dan crispy. Begitu juga halnya dalam kes ikan bilis ni.
Jadi, bila dah basuh ikan bilis nanti, gaul pula dengan tepung. Biasanya guna tepung beras atau tepung jagung. Kemudian goreng. Insya Allah garing dan tahan lama.

5. Simpan Peti Sejuk Sebelum Goreng
Ada juga yang kata kalau nak rangupkan ikan bilis yang digoreng, biarkan ikan bilis yang telah dibasuh dan ditoskan tadi di dalam peti sejuk semalaman.
Esoknya keluarkan dan terus goreng macam biasa. Ia akan jadi rangup sebab air dari ikan bilis tu akan tersejat.

6. Tunggu Minyak Hilang Buih
Cara nak menggoreng pun memainkan peranan juga dalam nak mendapatkan hasil yang krup krap krup krap.
Nak dapat hasil gorengan bilis yang mantap, seeloknya goreng dalam minyak yang banyak dan api yang perlahan. Pastikan minyak dah panas masa nak masukkan ikan bilis.
Nak tahu dah garing ke tak, tunggu sampai ikan bilis berhenti berbuih. Terus angkat dan toskan guna tisu dapur. Bila dah agak sejuk baru simpankan dalam bekas kedap udara.
Foto Kredit: youtube.com
7. Jangan Sira Atas Api
Kalau yang nak buat sambal, jangan ada api masa masukkan ikan bilis yang telah digoreng.
Jadi, bubuh sambal dalam bekas lain dulu dan kemudian barulah tuangkan bilis dan sirakan. Baru garing!
Foto Kredit: maangchi.com
Pilih Ikan Bilis Yang Elok
Satu lagi faktor yang penting adalah jenis ikan bilis yang dibeli. Seeloknya beli gred yang berkualiti, bersih, dan cantik.
Cubalah cari ikan bilis yang dalamnya ada garisan putih. Harganya mungkin mahal sedikit berbanding yang tebal dan isi dalamnya hitam, tapi rasanya memang sedap dan berbaloi. Boleh tahan rangup hingga berhari-hari dan ada yang sampai sebulan.
Oh ya, cara penyimpanan pun penting juga. Simpanlah dalam bekas kedap udara yang elok atau simpan dalam tin pun boleh. Nanti senang nak makan terus ambil dan taburkan pada nasi goreng atau nasi lemak. Makan begitu saja pun sedap, rangup macam keropok.
Selamat mencuba!


Rupanya Ini Rahsia Goreng Ikan Bilis Rangup & Tahan Lama, Baru Tahu!

Biasanya bila goreng ikan bilis pasti sekejap sahaja rangup walaupun dah disimpan dalam bekas kedap udara. Mungkin anda boleh gunakan teknik menggoreng atau petua di bawah ini untuk dapatkan ikan bilis rangup dan tahan lama.
Paling penting sekali, jangan salah teknik! Kalau salah teknik memang ikan bilis akan lemau. Kan dah rugi tu…

Baca juga: Cara Simpan Kelapa Parut Tahan 3 Bulan, Ini Rahsianya
INI RAHSIA GORENG IKAN BILIS RANGUP & TAHAN LAMA

Meh sini nak share petua ikan bilis goreng kekal rangup. Saya dah cuba banyak petua. Ternyata petua ini paling berkesan untuk digunapakai.

1. Cuci ikan bilis dan tapis bagi betul-betul kering. Kiranya sejam sebelum masak tu, cuci la siap-siap ye. Ada yang tak cuci tau sebab takut ikan bilis jadi liat. Tak bagus gini. Seeloknya cuci dulu.

2. Panaskan kuali tanpa minyak, goreng sikit atau sangai sekejap je.

3. Renjiskan cuka ikut keperluan.

4. Gaul cuka dan ikan bilis bagi mesra. Saya gaul pakai tangan. Air tangan seorang isteri untuk suami gitu.

5. Panaskan minyak, biar betul-betul panas. Kemudian, goreng ikan bilis yang dah gaul dengan cuka tadi.

6. Dah garing, angkat dan toskan minyak.

Siap! Hasilnya memang ikan bilis tahan lama dan kekal rangup. Boleh goreng banyak-banyak dan simpan dalam bekas kedap udara. Selamat mencuba!
Sumber: Facebook Liza Idris


Cara Goreng Ikan Keli Tak Meletup & Tak Hancur. Baru Rangup!

Siapa sini peminat ikan keli? Haa… Yang dah buka artikel dan tengah membaca tips ni mestilah minat ikan keli kan. Kalau tak, takkanlah beriya nak tahu tipsnya kot? Takpun, kena paksa masak ikan keli sebab suami atau famili suka makan ikan keli.
Apa pun alasannya tak kisahlah. Tapi siapa yang pernah cuba goreng ikan keli ni mesti tahu macam mana ‘berperang’ keadaannya nanti. Meletup sana, meletup sini… Fuh, satu hal pulak nak bersilat kat dapur.

Kadang tu pulak bila goreng dia jadi lembik, ada yang hancur, lunyai semacam je. Hah… Streslah jugak kan sebab dah bersusah-payah tadi.
Jadi, apa kata kita cuba cara goreng ikan keli yang betul dengan tips oleh Zur Ain Salim ni.

Katanya lepas try tips ni, dah tak ada masalah lagi nak goreng ikan keli. Serius memang terbaik!

Tips & Cara Goreng Ikan Keli Tak Meletup, Tak Hancur. Baru Rangup!
Sejak dapat tips nak goreng ikan keli tak meletup ni, barulah berani dan semangat nak masak ikan ni. Elok je kejadiannya. Tak payah beli kat luar dah.
Mudah je tau sebenarnya.
Jom tengok cara-caranya dekat setiap gambar di bawah ni.
1. Basuh Dengan Tepung
Mula-mula basuh ikan keli tu bagi bersih. Kemudian rendamkan kejap dalam air yang dibancuh dengan sedikit tepung gandum.
Basuh bersih-bersih bagi tanggal semua lendirnya. Lendir nilah yang akan buat ikan keli tu meletup-letup dalam kuali nanti.
Ada juga yang bagi tips kata letak cuka pun boleh tanggalkan lendir. Terpulanglah nak cuba yang mana ok.

2. Salut Tepung & Kunyit
Lepas tu, kita gaulkan ikan keli dengan garam, kunyit dan tepung jagung bagi rata.
Tepung jagung ni fungsinya nak elakkan meletup jugak selain nak jadikan ikan goreng tu lebih rangup.

3. Goreng Halia Dulu Sebelum Masukkan Ikan
Bila dah selesai tadi, panaskan kuali dan bubuh minyak untuk menggoreng.
Lepas tu, masukkan 2-3 potong halia. Halia ni tak payah buang kulit. Fungsinya nak elakkan ikan melekat dekat dasar kuali.
Lepas tu biar kejap baru masukkan ikan keli tadi. Goreng je sekali dengan ikan. Tak payah keluarkan halia tu.
Orang kata kalau tak ada halia, boleh ganti dengan asam keping atau bawang putih.

4. Angkat & Toskan
Bila dah perang warna gorengan tadi, bolehlah angkat dan toskan minyak lebihannya.
Siap. Elok kan kejadiannya?

Resepi Ikan Keli Goreng Berlada
Siap goreng tu nanti, terpulanglah nak makan macam tu aja atau nak buat sambal.
Dah alang-alang ni, saya kongsikan sekalilah resepi ikan keli goreng berlado yang simple dan confirm buat peminat ikan keli makan nasi bertambah.
Bahan-bahan

Halia*
Kunyit*
Serai*
Bawang Merah*
Bawang Putih*
Lada Besar*
Lada Kecil*
Gula
Garam

*Tumbuk atau blender kering
Cara-cara

Panaskan minyak
Tumis bahan blender / tumbuk
Perasakan dengan garam dan gula
Gaul sampai agak kering / pecah minyak
Masukkan ikan goreng tadi
Gaul rata dan tutup api
Siap dihidang

Mudah Je Sebenarnya Kan?
Dah tahu tips goreng ikan keli ni bolehlah masak selalu kat rumah nanti.
Barulah tak payah nak ‘berperang’ kat dapur lagi. Puas hati dapat masak sendiri kan?
Selamat mencuba.
Silalah share terutamanya pada peminat ikan keli!
*Tips dan cara goreng ikan keli ini dikongsikan oleh Zur Ain Salim. Ia telah disunting dan diterbitkan semula dengan kebenaran.


7 Tips & Rahsia Goreng Telur Yang Sedap. Macam Di Restoran!

Telur dadar atau telur mata adalah pelengkap hidangan yang sangat mudah dan membuka selera. Tak kiralah walaupun dimakan dengan nasi kosong, tetap habis sepinggan. Siap ada yang bertambah lagi!
Sebenarnya, ada banyak cara untuk anda pelbagaikan cara menggoreng telur. Sekali-sekala, seronok juga ubah citarasa dan cuba sedikit kelainan, bukan?

Jom tengok beberapa tips dan teknik menggoreng telur yang boleh dicuba sendiri di rumah.
7 Tips & Cara Goreng Telur Yang Mesti Anda Cuba. ‘Simple’ & Sedap!
1. Telur Dadar Gebu
Cara paling mudah mendapatkan telur dadar yang gebu adalah dengan meletakkan sedikit air (lebih kurang 1 sudu) ke dalam telur yang dipecahkan. Kemudian pukul telur sampai berbuih dan gorengkan seperti biasa. Pastikan minyak dalam kuali dah betul-betul panas.

Selain itu, boleh juga letakkan sedikit mayonis dan tutupkan sebentar kuali sementara ia masak dan kembang. Memang gebu gebas!

Foto Kredit: delishably.com
2. Telur Dadar Crispy
Ada yang suka telur dadar jenis rangup di luar. Rahsianya adalah dengan mencampurkan sedikit bancuhan tepung jagung.
Kalau tak ada tepung jagung, cuba letakkan secubit gula dan garam. Telur dadar akan menjadi rangup di tepinya asalkan ia dipukul lama sedikit ya. Kalau malas nak pukul, blender pun boleh. Bubuh minyak banyak sikit, dan kemudian goreng seperti biasa.
Foto Kredit: seriouseats.com
3. Telur Dadar Lembut & Lemak
Bagi yang suka telur dadar jenis lembut dan lemak, gorengkan telur dadar menggunakan mentega atau marjerin. Campurkan sedikit susu segar ke dalam telur yang dipecahkan. Nak lagi sedap, tambahkan sedikit parutan keju. Aromanya pasti cukup memikat.
Foto Kredit: geniuskitchen.com
4. Telur Dadar Ala Siam
Bagi yang suka rasa pedas ala siam, perahkan sebiji limau nipis bersama bawang putih yang dicincang halus, bawang besar kuning yang dipotong dadu, sedikit kicap, garam, dan cili. Kemudian, gaulkan dengan telur yang dah dipukul.
Kalau nak lagi kaw, ada yang suka letakkan sedikit udang segar ke dalamnya. Wah, terangkat!
Foto Kredit: dreamstime.com
5. Telur Goreng Kentang
Ambil sebiji kentang kecil dan potong berbentuk dadu kecil. Gorengkan kentang ini terlebih dahulu sehingga agak garing. Kemudian, hiris bawang besar dan bawang putih. Masukkan semua bahan ini dan gaulkan dengan telur bersama garam atau perasa. Memang sedap di’ratah’ walaupun dimakan begitu saja. Kalau cicah dengan sos lagi sedap.
Sebenarnya, kalau di luar negara telur seperti ini juga dikenali sebagai Spanish Omelette.
Foto Kredit: ecoo.it
6. Omelette Ala Inggeris
Bagi anda yang suka telur dadar ala Inggeris atau ala hotel, boleh cuba variasikan telur dadar dengan memasukkan rempah atau herba yang biasa digunakan dalam masakan Barat.
Mula-mula, gorengkan telur dahulu yang telah diperasakan dengan serbuk lada hitam / oregano bersama garam secukupnya. Bila telur dah separa masak, baru taburkan inti di tengah-tengahnya perlahan-lahan. Antara bahan yang biasa digunakan adalah ayam cincang atau sosej, cendawan, dan tomato yang dipotong dadu. Bila bahan-bahan dah ‘set’, boleh terbalikkan.
Jika bahan agak banyak, gunakan 2-3 biji telur untuk menampung kesemua bahan ini agar ia terhasil dengan cantik. Ada juga yang suka jenis telur hancur dan dikacau. Terpulang pada citarasa masing-masing ya.
Foto Kredit: taste.com.au
7. Telur Mata ‘Goyang’
Bagi yang suka makan telur mata yang cair kuningnya, ada teknik memasaknya supaya dapat terhasil dengan sempurna.
Salah satu cara adalah dengan menyiram-nyiram bahagian atas telur dengan minyak semasa digoreng. Gunakan api sederhana, tak terlalu besar. Telur tak perlu diterbalikkan.
Selain itu, boleh juga tutup periuk selama beberapa ketika untuk pastikan telur dapat masak di kedua-dua permukaan tanpa perlu diterbalikkan.
Foto Kredit: pinterest.com
Mudah Saja, Selamat Mencuba!
Selepas ini, bolehlah anda pelbagaikan lagi cara menggoreng telur. Ia boleh dihidangkan dengan aneka masakan di rumah. Mesti takkan bosan!


Doktor Kongsi Cara Guna Air Fryer Dengan Betul, Baru Lebih Selamat & Sihat!

Menerusi perkongsian terbaharu Dr Izzar Anwari di laman Instagramnnya, beliau ada berkongsi satu posting mengenai cara guna air fryer dengan betul supaya lebih sihat dan tidak memudaratkan kesihatan.
Walaupun air fryer menjimatkan masa dan minyak, anda juga perlu lebih berhati-hati ketika menggunakannya. Ikuti perkongsian lanjut di bawah.

Baca juga: Asyik Rasa Nak Muntah & Tak Selesa, Cuba Amalkan 3 Minuman Ini Untuk Legakan Gerd
CARA GUNA AIR FRYER DENGAN BETUL, LEBIH SIHAT

JANGAN SALAH GUNA AIR FRYER
Boleh kata ramai dah sekarang ada air fryer di rumah sebab nak amalkan gaya hidup sihat kan? Tapi air fryer tu betul-betul menyihatkan atau sebaliknya?

Guna air fryer sememangnya lebih sihat berbanding dengan menggoreng makanan. Ia mengurangkan kalori sehingga 70-80% dan lemak pun sedikit sahaja.
Selain itu, penggunaan air fryer juga dapat mengurangkan risiko bahaya kesan daripada menggoreng menggunakan minyak masak.
Contohnya, bila menggoreng makanan berkanji (starch) seperti french fries dengan suhu tinggi, bahan kimia acrylamide akan terhasil.
Acrylamide ini berkemungkinan akan meningkatkan risiko mendapat kanser. Dengan air fryer, kita dapat mengurangkan risiko terhasilnya acrylamide.
Makanan akan lebih kurang berminyak dan berlemak sekiranya mengguna air fryer. Baru lah lebih sihat kan?
Walau bagaimanapun, terdapat satu kajian dari Korea Consumer Agency mengatakan bahawa acrylamide juga boleh terjadi jika masak makanan menggunakan air fryer sekiranya dengan tempoh yang lama dan suhu tinggi.
Kalau nak elak terjadinya acrylamide ini, jangan masak terlalu lama dengan suhu tinggi sehingga makanan jadi overcook. Macam masak french fries, kita nak dia masak jadi warna golden yellow.
Kalau jadi warna coklat, dah ada la acrylamide tu. Lagi gelap makanan berkanji yang telah dimasak tu, lagi tinggilah kandungan acrylamide.
Kesimpulannya, gunalah air fryer dengan betul dan jangan overcook makanan ye.
Semoga artikel ini memberi manfaat kepada pembaca SirapLimau di luar sana.
Baca juga: Nak Diet Tapi Teringin Subway…Ini Kalori & Roti Yang Sesuai Untuk Anda Order!
Sumber: Instagram Dr Izzar Anwari


“Selamat Ke Saya Nak Gendong Anak Hadap Depan?”- Doktor Kongsi Tips Guna Baby Carrier

“Doc, boleh ke saya nak gendong anak saya mengadap ke depan?”
“Anak saya taknak duk atas carrier kalau mengadap saya. Camana nak buat ek?”
Teknik mengendong anak kecil mungkin agak berbeza bagi setiap orang. Ada yang suka mengendong anak dengan cara anak menghadap ke hadapan dan ada juga yang suka gendong anak menghadap wajah kita. Namun, bagi sesetengah situasi, anak-anak akan lebih suka untuk menghadap ke hadapan berbanding tengok wajah si ibu atau ayah. Bahaya atau tidak untuk anak-anak selalu digendong menghadap ke hadapan? Ini jawapan pakar.

TEKNIK FRONT FACING BILA GENDONG ANAK

Saya dah tulis tentang perkara ini tahun lepas lagi, tapi masih ramai yang bertanya tentang “Front Facing” pada saya. Jadi saya ingat, saya tulis sekali lagi hari ni. Tapi ini sekadar pandangan peribadi saya berdasarkan pengalaman dan pendapat pakar lain dalam bidang ini.

Pada yang mengenali saya dan berkesempatan menghadiri kelas- kelas babywearing saya mesti tahu yang saya sentiasa menyokong apa jenis baby carrier pun, asalkan memenuhi keperluan, selamat serta selesa untuk penggendong dan anak yang digendong. Jadi, baca dengan berlapang dada. Pertama sekali, mengapa baby carrier sebegini wujud? Betullah. Untuk memenuhi keperluan penggendong yang bertanya soalan-soalan di atas tadi tu.

Carrier yang membolehkan bayi digendong menghadap ke depan dicipta untuk memenuhi kehendak penjaga (terutamanya kaum BAPA) yang ingin “bonding” dengan anak mereka melalui kaedah “exploration”.
Semasa menghadiri ceramah oleh seorang saintis yang telah membuat pelbagai kajian tentang babywearing, saya telah belajar beberapa perkara. Saya kongsikan di sini (tolong jangan minta kertas kajian semua ya? Saya tulis ni sebagai perkongsian santai supaya mudah difahami sahaja. Bukan nak kongsi kertas saintifik).
APA YANG ANDA PERLU TAHU TENTANG BABYWEARING

1. Bayi yang mempunyai kawalan leher dan kepala yang baik, biasanya bayi yang berusia 6 bulan ke atas. Bayi pada umur ini juga sudah bersedia dari segi perkembangan otak untuk menjelajah (exploring) alam sekeliling.
2. Bayi boleh dihadapkan ke depan, tapi seelok-eloknya dalam tempoh yang sekejap sahaja (paling lama 30 minit) dan disyorkan dipusing menghadap penggendongnya semula selepas itu untuk mengelakkan keletihan.
3. Bayi dihadapkan ke depan di dalam suasana yang terkawal sahaja, iaitu di tempat yang tidak sibuk seperti di rumah sendiri dan di taman-taman awam yang lengang (bukan di shopping mall atau expo yang sibuk dan sebagainya).
4. Penggendong mesti “aware” dan jangan leka semasa bayi digendong menghadap depan. Perhatikan tanda-tanda bayi keletihan, mengantuk dan perlu menyusu (lebih mudah dikesan jika bayi menghadap penggendong). Jangan pula anak dah tidur pun ibu bapa masih tidak sedar dan tidak memusing anak ke dalam semula. Bahaya.
Perkara UTAMA yang perlu diambil perhatian oleh ibu bapa yang menggendong ialah keselamatan bayi. Pastikan peraturan keselamatan menggendong sentiasa dipenuhi.
Apa alternatif untuk membolehkan bayi menghadap ke depan?

1. Gunakan Ring Sling- anak di dalam ring sling dibawa di bahagian pinggul penggendong dan boleh nampak depan sama seperti penggendong.
2. Jika anak ada kawalan leher dan belakang yang baik dan cukup tinggi, boleh la ibu bapa mencuba “back carry” pula. Pastikan anak digendong tinggi di belakang (high back carry) supaya anak dapat melihat dari atas bahu penggendong.
Jadi, boleh ke gendong anak menghadap ke depan? Anda tentukan sendiri dan buat keputusan yang terbaik untuk anda dan anak anda.
Semoga penerangan ini bermanfaat untuk semua. Marilah kita menjadi ibu bapa yang lebih prihatin tentang keselamatan anak-anak kita semasa menggendong. Dan jadilah ibu bapa yang menyokong dan lebih berempati antara satu sama lain.
Sumber : Dr Izam Suziani, Certified Babywearing Consultant, MTL Trageschule UK, Baby Wearing by BabyUltra.


Guru Kongsi Tutorial Google Classroom Untuk Ibu Bapa Hantar Kerja Sekolah Anak, Mudah!

Nampaknya sesi persekolahan bagi tahun 2021 ditunda sekali lagi apabila penularan wabak Covid-19 dilihat semakin meningkat. Namun, bagi pelajar yang bakal menduduki peperiksaan dibenarkan kembali ke sekolah untuk belajar secara bersemuka. Jadi, buah pelajar lain, nampak gayanya anda kena belajar secara online dan hal ini juga turut menambahkan stress buat para guru.
Jangan risau, sebelum para guru jadi semakin stress dengan soalan-soalan yang diajukan oleh ibu bapa mengenai hasil kerja sekolah anak-anak, seorang guru telah tampil berkongsikan satu kemudahan. Buat para guru, ini merupakan panduan yang anda boleh berikan kepada ibu bapa tentang tatacara untuk menggunakan Google Classroom bagi menghantar kerja sekolah anak-anak.

TUTORIAL GOOGLE CLASSROOM UNTUK CIKGU
“Cikgu, macam mana nak hantar hasil kerja anak saya ni dalam Google Classroom”.
Sebelum rakan- rakan guru diserang bertubi- tubi dengan pertanyaan yang sama. Boleh gunakan manual ringkas yang saya sediakan ini. Manual ini saya sediakan bertumpu pada penggunaan Google Classroom pada peranti telefon pintar memandangkan banyak tutorial hanya bertumpu pada Google Classroom melalui pelayar web di komputer. Versi pdf yang boleh dimuat turun boleh lihat pada pautan yang disediakan di ruang komen.

1.Log masuk aplikasi Classroom pada peranti telefon.

2.Semak akaun Gmail MOE

3.Semak dan klik email rasmi murid

4.Semak tugasan pada senarai kelas yang disertai

5.Baca dan semak senarai tugasan

6.Baca arahan tugasan

7.Klik butang add attachment

8.Pilih jenis hasil kerja murid

Kalau nak lampirkan lebih dari satu gambar atau fail. Klik semula buttang ‘Add Attachment’.
*Cikgu-cikgu semua boleh berikan panduan ini kepada ibu bapa dan ibu bapa juga dah boleh cuba sendiri ya di rumah.
Sumber: Hisyam Shamsudin


Tak Tahu Nak Buang Barang Lama & Terpakai Kat Mana? Ini Cara Guna Apps iClean Selangor, Percuma Je!

Thank you iClean Selangor! Sebelum ni puas fikir mana nak buang barang2 rumah yg xpakai dan rosak. Mudah sangat guna Apps iClean Selangor. Hari Sabtu buat aduan, Isnin dapat call untuk diorg dtg ambil. Pagi ini lori datang angkut semua. Alhamdulillah clear dah semua. Yang paling best FOC!!! PERCUMA!! So penduduk Selangor sila gunakan perkhidmatan yg ada. Elakkan buang sampah di tempat yang tidak sesuai
– Azura Backar, Facebook

Bila buat ‘spring cleaning’ di rumah, pasti kita akan hadapi masalah untuk buang sampah terutamanya yang bersaiz besar seperti perabot atau perkakas yang rosak.
Ada juga yang tak tahu nak buang di mana sehingga sampah dibakar atau dibuang di tempat yang terbuka.

Ada yang bertindak sedemikian kerana tak ingin pemandangan depan rumah semak dan mahu elakkan perkhidmatan pembuangan barangan secara berbayar.

Apakah iClean Selangor?
Khas untuk warga Selangor, kini anda tak perlu risau lagi untuk tentang bab membuang sampah pukal selepas ini.
Hanya dengan menggunakan aplikasi iClean Selangor, anda boleh memohon perkhidmatan pembuangan sampah secara percuma di hujung jari anda.
iClean Selangor ialah aplikasi yang dibangunkan atas inisiatif kerajaan Selangor bagi memudahkan penduduk untuk kemukakan aduan pembersihan di kawasan mereka.

Antara ‘feature’ yang ditawarkan dalam aplikasi ini ialah pengguna boleh mengemukakan aduan bergambar serta lokasi untuk memastikan lokasi yang tepat.
Menerusi ‘review’ yang telah diberikan melalui Playstore, rata-rata para pengguna lain juga turut berpuas hati dengan perkhidmatan iClean dengan memberikan ‘rating’ 5 bintang dan ada juga yang mendapat maklum balas seawal sehari.
Pegawai perkhidmatan juga biasanya akan ‘call’ dahulu sebelum ke lokasi. Bila kita sudah tahu waktu yang akan sampai, lebih mudah untuk kita ‘standby’ dan keluarkan semua sampah untuk memudahkan petugas pembersihan nanti.
Cara Daftar Akaun
Untuk mula gunakan aplikasi ini, anda perlulah mendaftar dahulu.
Cara-cara mendaftar adalah seperti berikut :
1. Klik pada ikon ‘Pengguna Baru’.

2. Masukkan Nama, Nama Profil dan Nombor Kad Pengenalan, kemudian tekan ‘Seterusnya’.
3. Masukkan pula Alamat, Nombor Telefon, Alamat E-mel, dan pilih Pihak Berkuasa Tempatan anda dan tekan ‘Seterusnya’.
4. Setelah selesai mengisi maklumat yang diperlukan, anda akan diberi ID Pengguna.
Cara Buat Aduan
1. Masukkan Nombor Kad Pengenalan & Kata Laluan kemudian klik Masuk.
2. Klik ikon + yang terletak di bahagian kanan bawah.

3. Pada bahagian Definisi Masalah (Aduan), pilih PBT kawasan rumah anda, pilih aduan yang ingin dikemukakan di kawasan anda. Jika anda tidak pasti mana satu yang patut anda pilih, penjelasannya adalah seperti di bawah :
Kutipan Domestik : Apa-apa sisa pepejal yang dihasilkan daripada aktiviti isi rumah dan komersial contohnya kertas, kadbod, plastik, sisa makanan dan sisa restoran.
Pembersihan Awam : Perkhidmatan yang melibatkan pemotongan rumput, cucian longkang dan sapuan jalan, di kawasan perumahan, tempat awam, taman permainan dan kawasan komersial tetapi tidak termasuk pelan landskap dan penyenggaraan jalan awam atau tempat awam.

4. Tambahkan sedikit huraian untuk menjelaskan situasi aduan.
Kemudian, klik seterusnya.
5. Untuk lokasi aduan, tetapkan lokasi rumah anda atau kawasan yang perlu dibersihkan.
Pastikan alamat adalah betul. Setelah selesai, klik Seterusnya.

6. Di halaman seterusnya, tambah lampiran gambar. Klik pada ikon tiga titik bertindih yang ada di bahagian kanan atas untuk mula ‘upload’ gambar. Setelah selesai, klik sahkan aduan.

7. Setelah anda selesai membuat aduan, anda akan dihubungi oleh pegawai perkhidmatan.
Mudah bukan? Kini anda tak perlu pening-pening lagi untuk mulakan ‘spring cleaning’ di rumah anda nanti.
Hanya dengan membuat aduan di aplikasi iClean, masalah sampah di rumah anda pasti akan diselesaikan secepat mungkin.
Selamat mencuba!
Untuk maklumat lanjut, sila rujuk laman web berikut:http://www.mdks.gov.my/ms/rakyat/perkhidmatan/pengurusan-sisa

Baca juga:
Nak Makan Apa Sebelum & Selepas Ambil Vaksin? Ini Tips Berguna Dari Pakar